Danas je Međunarodni Coming out dan - Impuls\nObjavljeno: Četvrtak, 11 Oktobar 2018 14:10\nPovodom Međunarodnog „Coming out“ danа (simboličko izlaženje iz ormara, tj. obznanjivanje sopstvene seksualnosti i rodnog identiteta i spolnih karakteristika), 11. oktobra Ombudsmeni žele skrenuti pažnju javnosti na činjenicu da LGBT osobe u Bosni i Hercegovini i dalje ne uživaju stvarnu ravnopravnost u svakodnevnom životu.\nBosna i Hercegovina kao potpisnica Evropske konvencije za zaštitu ljudskih prava i temeljnih sloboda treba preduzeti odgovarajuće mjere kako bi se svim licima omogućilo uživanje prava i sloboda bez diskriminacije na bilo kojoj osnovi. U Preporuci Odbora ministara/ministrica državama članicama o mjerama za suzbijanje diskriminacije na osnovu seksualne orijenacije ili rodnog identiteta CM/Rec(2010)5 od 31.03.2010.godine) državama članicama Vijeća Evrope, pa tako i Bosni i Hercegovini date u preporuke u cilju unapređenja položaja pripadnika LGBT zajednice.\nSlijedom navedenog, Ombudsmeni su u septembru 2016. godine objavili Specijalni izvještaj o pravima LGBT osoba u Bosni i Hercegovini u kojem su utvrdili trenutno stanje i stvarni pristup ljudskim pravima pripadnika LGBT zajednice, a koje sadrži podatke i informacije dobijene od javnih vlasti, nevladinih organizacija, akademskih stručnjaka, kao i primjere iz prakse institucije Ombudsmena. U Izvještaju Ombudsmeni su preporukama zatražili preduzimanje niza konkretnih zakonskih i administrativnih mjera usmjerenih ka poboljšanju položaja ove populacije.\nNa kraju Ombudsmeni ističu da iako je u proteklom periodu zakonodavni okvir za zaštitu od diskriminacije unaprijeđen, javne vlasti moraju poduzeti dodatne napore u cilju unapređenja položaja ove populacije u svim sferama života.\nLink na Specijalni izvještaj o pravima LGBT osoba u Bosni i Hercegovini\nLink na preporuku CM/Rec(2010)5


Potpisan Memorandum o izgradnji nove fabrike “Džonson elektrik” u Nišu – Grad Niš\nU fabrici Džonson elektrik u Nišu potpisan je Memorandum o izgradnji novog pogona ove kompanije. Potpisivanju Memoranduma prisustvovao je premijer Srbije Aleksandar Vučić.\nMemorandum su potpisali – u ime vlade ministar privrede Željko Sertić i Grada Niša gradonačelnik prof. dr Zoran Perišić i u ime kompanije direktor Džonson elektrik d.o.o. Markus Šmic, potpredsednik te kompanije za Evropu Ostin Vang i zastupnik Džonson elektrik Loran Kardon.\nPremijer Srbije Aleksandar Vučić obišao je fabriku Džonson elektrika u Nišu i upoznao se sa uslovima rada i procesom proizvodnje i istakao da kada se u potpunosti završi proces razvoja ove kompanije u Srbiji, niška fabrika će imati najveći broj zaposlenih u Srbiji.\nTrenutno ova kompanija zapošljava 365 ljudi, od kojih dve trećine čine operateri koji su svi zaposleni sa evidencije Nacionalne službe za zapošljavanje u Nišu.\nSledeća objava: Akcija Agencija ze bezbednost saobraćaja u Nišu\nPrethodna objava: Mere u oblasti daljinskog grejanja za korisnike u kolektivnom stanovanju


Sud i Tužilaštvo BiH osudili pritiske političkih stranaka na njihov rad - ePravo.ba\nHome Vijesti BiH Sud i Tužilaštvo BiH osudili pritiske političkih stranaka na njihov rad\n“Sud i Tužilaštvo BiH neće dozvoliti da nezadovoljni pojedinci, koristeći se moćnim medijskim sredstvima, dovode u pitanje nepristrasan i nezavisan rad ovih institucija koje su nepokolebljive u namjeri da procesuiraju sve one koji su, svojim radnjama, došli u sukob sa zakonom. Tu niti može niti će biti bilo kakvih izuzetaka. Potpuno je neprimjereno da političke stranke na ovako otvoren način vrše pritisak na rad pravosudnih institucija i predvode medijski linč državnih tužilaca i sudija. Sud i Tužilaštvo su i do sada procesuirali predstavnike političkih stranaka, ali nikada nisu bili izloženi ovakvoj vrsti otvorenog pritiska”, navodi se u saopštenju.\nOve institucije ističu da u skladu sa važećim zakonima, provode aktivnosti iz svojih nadležnosti. Naglašavaju da njihov mandat nije da ispunjavaju bilo čije želje, nego da provode zakone ove zemlje.\n“Stoga, ovom prilikom, pozivamo pojedine političke predstavnike da svoju energiju usmjere na političke, socijalne i ekonomske reforme i ostave na miru Sud i Tužilaštvo BiH kako bi nesmetano radili svoj posao. Nije u redu zalagati se za vladavinu prava i obračun sa organiziranim kriminalom i korupcijom samo kada je riječ o procesuiranju predstavnika drugih političkih stranaka. Neodgovorno je neprimjerenim saopštenjima slati poruku javnosti da je riječ o ‘montiranim procesima’ i na taj način unaprijed obeshrabriti potencijalne svjedoke. Niko nema pravo da, koristeći se uticajnim položajem i jakim medijskim sredstvima, u javnosti kreira sliku pravosuđa koje tobože nasumice privodi i procesuira nedužne građane ove zemlje. Svi oni, koji pošteno rade i žive od svog rada, nemaju niti jedan razlog za strah od Suda i Tužilaštva Bosne i Hercegovine i potpuno smo sigurni da mirno spavaju. Oni pak drugi, koji su se na bilo koji način ogriješili o zakon, svakako imaju razloga za zabrinutost”, dodaje se u saopštenuju.\nSud i Tužilaštvo BiH, kako je istaknuto, nemaju namjeru odustati niti podleći pritiscima ma od koga dolazili.\n“Odlučnije nego ikada nastavljamo borbu protiv svih krivičnih djela iz naše nadležnosti, uz potpuno poštivanje pravila, procedura i zakona države Bosne i Hercegovine. Krivični postupak koji se vodi bit će proveden neovisno i po najvišim pravosudnim standardima i niko neće moći, političkim pritiscima, uticati na njegov krajnji ishod”, zaključuje se u saopštenju.\nPrevious articleEuropski sud za ljudska prava: Poslodavci mogu nadzirati privatne online poruke radnika\nNext articleIzmjene zakona o parničnom postupku FBiH


Željko Joksimović izveo suprugu Jovanu i sina Kostu iz porodilišta! Ovo su prve fotografije (Foto) - Muzika - Region - Vesti - Svet Plus\nŽeljko Joksimović izveo suprugu Jovanu i sina Kostu iz porodilišta! Ovo su prve fotografije (Foto)\nJovana Joksimović je jutros presrećna i sa velikim osmehom na licu napustila privatno prodilište na Novom Beogradu, dok je ponosni otac Željko Joksimović nosio malog Kostu.\n15:52 14. APR 2014.\nŽeljko i Jovana Joksimović dobili sina, na svet došao mali Kosta!\nVoditeljka Jovana Joksimović je pre par dana na svet donela sinčića Kostu, a jutros je napustila privatno porodilište u pratnji svog supruga Željka. I dok je Jovana bila vidno umorna, ali presrećna, ponosni tata je nosio sina, koji je čitavo vreme ostao pokriven.\nŽeljko Joksimović platio 3.000 evra Jovanin porođaj?!\nRoditelji su radosno pozirali, oboje ne skidajući osmeh sa lica, a mama Jovana je pokazala da je moguće očuvati zavidnu liniju i tokom trudnoće, pa ju je pokazala u predivnoj ljubičastoj haljini.\nPar večeri pre Željko je proslavio rođenje sina u restoranu na Adi Ciganliji. U slavlju su mu se pridružile brojne javne ličnosti, kao i porodica i prijatelji, ali verujemo da će slavlje nastaviti sigurno još par dana.


Marej ne igra u singlu na Ju Es openu - SPORTSKI ŽURNAL\nMarej je sinoć igrao prvi meč u singlu, otkako je u januaru podvrgnut operaciji kuka. U prvom kolu Sinsinatija izgubio je od Francuza Rišara Gaskea sa 4:6, 4:6\n- Nisam mogo da donesem tu odluku pre ovog meča - rekao je Marej, preneli su britanski mediji.\nMarej je u januaru saopštio da mora na operaciju kuka pošto trpi neverovatne bolove i da bi mogao da završi karijeru.\nTakmičenjima se vratio u junu u dublu na Kvinsu, gde je osvojio turnir sa Špancem Felisijanom Lopesom. Posle toga igrao je na još četiri turnira u dublu.\n- Nisam želeo da prihvatim vajldkartu u ponedeljak pošto nisam znao kako ću se osećati posle meča. Takođe, želeo sam da sačekam i vidim kako će biti kada odigram nekoliko mečeva i kako ću se osećati posle njih - naveo je 32-godišnji Marej.


(VIDEO) I drugi znaju za jadac: Svuda u svetu je haos na otvaranjima velikih prodavnica - Nedeljnik\n(VIDEO) I drugi znaju za jadac: Svuda u svetu je haos na otvaranjima velikih prodavnica\nLidl uvek privlači veliku pažnju potrošača i navodi da je prvo pojavljivanje u mnogim zemljama izazvalo nezapamćene gužve, pa tako možete videti kako se gomila ljudi u Bugarskoj, Rumuniji i u Litvaniji bori za svoje mesto u redu sa željom da se što pre domogne željenih namirnica. A ta borba često preraste i u fizički obračun...\nKažu da je 11. oktobra planeta mogla da prestane sa okretanjem i da na nju siđu vanzemaljci, ali da to u Srbiji niko ne bi primetio.\nOtvoren je Lidl, a građani su bili u kupovini, ili za tastaturama, spremni da komentarišu šoping maniju.\nU 12 gradova u Srbiji otvoreno je 16 prodavnica tog nemačkog trgovačkog lanca, a niske cene koje su promovisane u danima pred otvaranje privukle su veliki broj ljudi.\nPosebno važan ton, dao je predsednik Srbije Aleksandar Vučić koji je na otvaranju rekao da Lidl nije obična prodavnica.\n"Ovo je nešto malo važnije. Zemlja sa takvom ponudom u maloprodaji građanima pruža i izbor da mogu da biraju jeftino, a kvalitetno", rekao je Vučić.\nMeđutim, veliko interesovanje za Lidl izazvalo je brojne oprečne reakcije.\nDok neki u vezi sa snimcima otimanja za piletinu pišu da je to "sramota Srbije" i na posprdan način komentarišu ponašanje svojih sunarodnika, drugi pišu o tome da je logično da ljudi žele da iskoriste velike popuste jer zbog svog "siromaštva" inače nisu u prilici da ih kupe. Mediji u regionu situaciju su okarakterisali kao "spektakl" i sa čuđenjem konstatovali da su neki ljudi bili spremni da ispred prodavnica dođu u 5.45 kako bi zauzeli red.\nIpak, da li se Srbija zbog ovog slučaja razlikuje od drugih zemalja?\nLidl uvek privlači veliku pažnju potrošača, a njegovo prvo pojavljivanje u mnogim zemljama izazvalo je nezapamćene gužve.\nTako možete videti kako se gomila ljudi u Bugarskoj, Rumuniji i u Litvaniji bori za svoje mesto u redu sa željom da se što pre domogne željenih namirnica. Ta borba često preraste i u fizički obračun, kao recimo u Madridu.\nU medijima se pojavljuju i snimci iz Sjedinjenih Američkih Država i zemalja zapadne Evrope koji prikazuju kako izgleda kada u tako razvijenim zemljama bude promovisan popust za određeni proizvod.\nTako možete videti kako se Francuzi bore za svoje pakovanje Nutele....\n...borbu za povrće u Velikoj Britaniji\n....bitku za roštilj na Malti\n...ali i snimke "Crnog petka" iz SAD.\nIpak, taj dan u Americi ima nešto drugačije kulturološko značenje. Obeležava se posle Dana zahvalnosti (svaki četvrti četvrtak u novembru) i predstavlja početak Božićne šoping sezone.\nSa druge strane, to ne menja činjenicu da je taj dan pretvoren u konačni obračun za popust.\nSvako će na svoj način objasniti uzroke takvog ponašanja ljudi, a u Srbiji objašnjenja često dobijaju i politički ton.\nIpak, koliko je Lidl važan za građane Srbije pokazuje i to što je grupa ljudi čekala ispred objekata trgovinskog lanca koji se otvaraju tek za nekoliko meseci, u Pančevu i u opštini Čukarica.\n\_"Kako da kontrolisete stanovnike jedne zemlje? Tako sto kontrolisete sta kupuju. Mislim da sam vam dovoljno rekao. Strani trgovacki lanci kao Lidl visestruko su stetni za lokalnu ekonomiju. Em vam prodaju uvoznu robu, em vam izvlace profit iz zemlje. Rezultat - unisteni domaci proizvodjaci i uvecan trgovinski deficit. Da li vas to zanima? (...)\_" Miroslav Olenjin\n'u se na se i poda se"\nMnogo ljudi razmišlja samo o materijalnom. I to rade od kolevke pa do groba.


Od nade do strepnje posle posete Šolca, Zečević za RTS o manevarskom prostoru Srbije - Blitz RS - Vesti\nNemački kancelar Olaf Šolc je od Srbije zatražio da se priključi sankcijama EU koje su uvedene Rusiji.\nSlobodan Zečević iz Instituta za evropske studije rekao je, gostujući u Dnevniku RTS-a, da mu je konferencija za štampu bila zanimljiva, iako je reč o kratkoj poseti, mnogo je tema otvoreno i mnogo je dilema koje se otvaraju pred nama u narednom periodu.\n„Pre svega, moj utisak je da ako gledamo stvari sa pozitivne strane, treba videti da je predsednik Srbije rekao da očekujemo ove godine 7,5 milijardi trgovinske razmene sa Nemačkom, što je 25 odsto povećanje u odnosu na prošlu godinu“, kaže Zečević.\nNavodi da je predsednik PKS rekao da oko 650.000 ljudi radi u Srbiji kao dobavljač ili kao partner sa nemačkim firmama.\nHoću da kažem da smo deo Evropske unije u ekonomskom smislu i to ne treba ni EU da zaboravi, kaže Zečević.\nPre priznanja Kosova i pre kraja puta, Šolc je rekao da treba malim koracima da napredujemo, na tome je insistirao, napominje Zečević.\nKako kaže, reč je o sporazumu o nestalim licima, o energetici, o tablicama. Treba da učinimo male korake u normalizaciji odnosa sa Albancima na KiM, kaže Zečević.\nO deblokadi dijaloga\nGovoreći o tome da li su se čule poruke koje bi odblokirale dijalog, Zečević kaže da misli da su se čule.\n„Ako bi mi sada rekli da je uslov za nastavak evrointegracija priznanje nezavisnosti Kosova, onda se postavljaju dileme – nezavisno Kosove ne priznaje pola članica UN, dve članice Saveta bezbednosti, pet članica EU, ne priznaje Srbija, kao što ni Ukrajina ne priznaje nezavisnost Krima i Donbasa“, istakao je on.\n„Treba da se fokusiramo na male korake u normalizaciji odnosa. Kakvo će biti krajnje rešenje za kosovski problem, po meni kada neko govori o tome da je krajnje rešenje nezavisnost Kosova, to znači da će se Kosovo ujediniti sa Albanijom, nezavisno Kosovo neće postojati“, rekao je Zečević.\nPrema njegovim rečima, cilj albanskog naroda je da se ujedini.\nO sveobuhvatnoj normalizaciji odnosa\nZečević je rekao da je sveobuhvatna normalizacija odnosa između Beograda i Prištine kompromisni termin – Nemci misle da je kraj procesa priznanje nezavisnosti Kosova, Srbija misli bukvalno to šta piše – sveobuhvatna normalizacija.\nOd početka, smatra, svako ima svoje ideje u glavi šta bi na kraju trebalo da bude.\nTaj kraj tog procesa je vrlo daleko s obzirom na sve nedoumice koje postoje u međunarodnoj zajednici, u EU, otpor Srbije prema svemu tome. Treba da se usredsredimo na male korake, kaže Zečević.\nManevarski prostor Srbije\nKako traje rat u Ukrajini sve je manji manevarski prostor Srbije, smatra Zečević.\n„Neko kaže tu je naša pozicija neutralnosti, ali ta naša pozicija neutralnosti dovodi do toga da mi stalno budemo u poziciji monete za potkusurivanje Rusije i zapada u kontekstu njihovih geostrateških sukoba“, rekao je Zečević.\nZečević kaže da su mnogi izgubili poslove i odrekli se ogromnog profita u Rusiji – i nemačke i francuske firme.\nOčekivano je, dodaje, od nemačkog kancelara da nam kaže – s obzirom na to da hoćete da budete član EU, da ste potpisali Sporazum o stabilizaciji i pridruživanju, normalno je da nas sledite, da sledite spoljnu politiku EU i uvedete sankciji Rusiji.\nZa nas je pitanje sada kojim tempom, kada, da li možemo da se nadamo eventualno nekom pozitivnom preokretu, što bi izbeglo tu situaciju, naveo je Zečević.\n„Ako se ovo bude nastavilo i dalje, i ako se bude zaoštravala kriza, moraćemo polako da usklađujemo, kao što smo u svim oblastima usklađivali spoljnu politiku sa politikom EU. Verovatno ćemo i u ovoj oblasti morati delimično postepeno da usklađujemo spoljnu politiku sa politikom EU“, podvukao je Zečević.\nNije se govorilo o unitarizaciji BiH\nGovoreći o temi Bosne i Hercegovine, Zečević kaže da se nije govorilo o unitarizaciji te zemlje.\n„Srbija nikada nije vodila politiku otcepljenja delova teritorije, uvek je imala ideju da se zalaže za teritorijalni integritet BiH – uz poštovanje prava RS, predviđenih Dejtonskim sporazumom, nismo bili aktivni učesnik u cepanju BiH i u politici prekrajanja granica u BiH“, istakao je Zečević.\n„Nije nam u interesu novi rat niti islamizacija BiH, niti iseljavanje srpskog stanovništva iz BiH“, zaključio je Zečević.


Manjak radne snage diže plate - NTV Arena\nManjak radne snage diže plate\nNa najnižu platu u Republici Srpskoj u maju ove godine prijavljeno je bilo 17.207 zaposlenih, što je za 8.813 radnika manje u odnosu na isti mjesec lani, a to je, prema riječima upućenih, jednim dijelom posljedica povećanja primanja, odliva radne snage, ali i pandemije.\nDirektor Poreske uprave RS Goran Maričić rekao je za “Glas Srpske” da je po osnovu radnog odnosa na najnižu platu od 520 maraka u maju prošle godine bilo prijavljeno ukupno 26.020 radnika.\nOn je podsjetio i da je u prošloj godini značajan dio radnika u Republici Srpskoj u skladu sa Uredbom sa zakonskom snagom o poreskim mjerama za ublažavanje posljedica virusa korona ostvarivao pravo na isplatu najniže plate i doprinosa.\nMeđutim, to što je u ovoj godini manje radnika na minimalcu, predsjednik Unije udruženja poslodavaca RS Saša Trivić objašnjava upravo pojačanim kontrolama inspektora Poreske uprave RS, ali i time što se zaposleni više ne mogu prijavljivati na četiri sata.\nNa smanjen broj radnika na minimalcu, kako ističe Trivić, uticao je i odlazak ljudi u inostranstvo.\n– Manjak radne snage na domaćem tržištu, koji je prisutan već neko vrijeme, natjerao je na neki način pojedine poslodavce da ponude bolje uslove poslovanja – istakao je Trivić i dodao da su svi ti faktori zajedno određenom broju radnika donijeli nešto veće plate, ali i pojedincima da pređu iz sive zone u regularne tokove.\nStručni saradnik za ekonomska pitanja u Savezu sindikata RS Božana Radošević smatra da, kada je riječ o radnicima koji primaju najnižu platu, koja je, kako podsjeća, do 1. juna ove godine iznosila 520 maraka, a sada je za 20 maraka veća, svi podaci moraju biti detaljno analizirani.\n– Postoje poslodavci koji za marku-dvije povećaju plate svojim radnicima, pa kada se iz poreskog sistema izvuče informacija o zaposlenima koji primaju 520 maraka, onda to i nije do kraja relevantan podatak koliko ih je ukupno sa najnižim primanjima – smatra Radoševićeva.\nIstakla je i da značajan broj radnika ne prima ni minimalnu zagarantovanu zaradu, dok je trećina onih koji zarađuju ispod prosječne plate RS.\n– Da li je posljednjih godina došlo i koliko do odliva radne snage u inostranstvo i kakve je to sve posljedice ostavilo, ne može se komentarisati, sve dok ne budu završene analize sa tačnim brojem radnika u RS, ali i plata koje primaju – dodala je Radoševićeva.\nVlada Republike Srpske u maju ove godine utvrdila je set zakona kojim je omogućeno povećanje plata svim radnicima, a za šta je iz budžeta izdvojeno 70 miliona maraka. Tada je donesena i odluka da najniža plata u Republici Srpskoj od juna iznosi 540 marka.\nTags: plata, radnici, rs, zemlja\nDogodilo se na današnji dan – 11. avgust\nRast cijena kafe na svjetskom tržištu odraziće se i u BiH


Ericssonov CEO primio nagradu "Digitalno zdravstvo za digitalni razvoj" Ericssonov CEO primio nagradu “Digitalno zdravstvo za digitalni razvoj” – Personal magazin\nEricssonov CEO primio nagradu “Digitalno zdravstvo za digitalni razvoj”\nHans Vestberg, predsednik i CEO Ericssona, je među nagrađenima South-South nagrade. Ova nova nagrada dodeljuje se vladama, organizacijama i osobama koje su ostvarile značajan doprinos korišćenjem ICT tehnologija u ostvarivanju…\nHans Vestberg, predsednik i CEO Ericssona, je među nagrađenima South-South nagrade. Ova nova nagrada dodeljuje se vladama, organizacijama i osobama koje su ostvarile značajan doprinos korišćenjem ICT tehnologija u ostvarivanju Milenijumskih ciljeva razvoja.\nHans Vestberg nagrađen je kao vodeći zagovornik potencijala mobilnosti i širokopojasnog pristupa kao oruđa za neke od najizazovnijih pitanja današnje civilizacije poput zdravstva, siromaštva, obrazovanja i klimatskih promena.\nOd 2009. godine Hans Vestberg je član savetodavnog odbora Inicijative o digitalnom zdravstvu. Član je Komisije za širokopojasni pristup sa ciljem digitalnog razvoja u Ujedinjenim narodima gde predsedava radnoj grupi za klimatske promene. Ericsson je takođe član osnivač Connect to Learn inicijative koja ima za cilj osiguravanje svima dostupne kvalitetne srednje stručne spreme širom sveta, u skladu s potrebama 21. veka.\nEricssonov CEO primio nagradu “Digitalno zdravstvo za digitalni razvoj” was last modified: September 29th, 2011 by Redakcija\ndigitalni razvojDigitalno zdravstvoe-zdravstvoEricssonHans VestbergSouth-South\nGoogle+ posećenost porasla 13 puta nakon otvaranja za javnost\nMapsoft kreira ortofoto područja nacionalnih parkova Srbije


Pokušaj smene Saveta ministara u BiH ulazak u novu fazu krize - 11.01.2021, Sputnik Srbija\nPokušaj promene Saveta ministara BiH je ulazak u novu fazu krize i nemira na političkoj sceni BiH, kaže Radovan Kovačević, portparol SNSD-a i savetnik Milorada... 11.01.2021, Sputnik Srbija\nsvet, vesti, savet ministara bih, bosna i hercegovina (bih), region\n20:19 11.01.2021 (Osveženo: 04:02 26.08.2021)\nPrva sednica Parlamenta BiH u novoj godini prolazi u znaku pokušaja promene vlasti i to tako što bi bio smenjen postojeći saziv Saveta ministara, a oformljen novi po ukusu Bakira Izetbegovića. Ishod glasanja, međutim, napominje naš sagovornik, nije ni bitan, jer krajnja odluka je na Domu naroda, gde ubedljivu većinu čini SNSD.\n„Ukoliko bi to prošlo u Predstavničkom domu, ta odluka onda ide u Dom naroda, u kome mora da postoji većinska volja u klubovima naroda da bi se konačno usvojila. Toga nema, jer bi i srpski i hrvatski klub glasali protiv toga. Srpski klub broji pet članova, od čega je četvoro iz SNSD-a. To je suština i to ne može da prođe“, uveren je naš sagovornik.\nRadom Saveta ministara nije zadovoljan predsednik SDA Bakir Izetbegović, jer smatra da je zbog lošeg rada tog tela usporen put BiH ka Evropskoj uniji. Naime, kritike iz Brisela stižu jer je usvojen mali broj zakona. S druge strane, Izetbegović je već najavio da njegova stranka ima druge partnere u Savetu ministara sa kojima dobro funkcioniše — SDS i PDP, ako Milorad Dodik, kako kaže, nastavi s „opstrukcijama“.\n„Ono što je u celoj priči bitno, jeste to da u svemu ovome učestvuje i opozicija iz Republike Srpske, a komentari koji dolaze iz bošnjačkog političkog korpusa jesu takvi da ovaj Savet ministara treba da bude smenjen iz razloga što ne funkcioniše kao vlada BiH, već na način kako i treba, kao pomoćni organ Predsedništva BiH i nema nikakvu potrebu da glumi vladu u BiH“, ističe Kovačević.\nSmena Saveta ministara bila bi uvod u krizu\nNažalost, dodaje on, opozicija iz RS podržava ovu inicijativu i želi da se ide u pravcu toga da se od Saveta ministara stvori — vlada BiH.\n„Na taj način direktno idu protiv građana RS koji su na opštim izborima 2018. godine izabrali većinom glasova SNSD i njegove partnere da budu vlast na nivou BiH i RS“, objašnjava sagovornik Sputnjika.\nUkoliko bi došlo do smene Saveta ministara, dodaje Kovačević, to bi definitivno bio uvod u jednu od najvećih političkih kriza u BiH od potpisivanja Dejtonskog sporazuma.\n„Ulazimo u fazu apsolutnog nepoverenja, gde neće postojati skoro nikakva politička komunikacija između predstavnika naroda u BiH“, zaključuje on.\nPolitikolog Anđelko Kozomara slaže se da izglasavanje nepoverenja i izmena Saveta ministara ne može da prođe u Domu naroda i kaže da je nekom samo bitno da se stvaraju tenzije.\n„Oni već imaju plan i da bi Mirka Šarovića postavili za predsednika Saveta ministara koji bi formirao ostala ministarstva, gde bi ministri iz SDA ostali, a na mesta na kojima su sada Srbi i Hrvati iz ovog saziva bi doveli nove. Onda bi takav Savet ministara predložio Predstavničkom domu izmenu zakona i Ustava BiH, u kome bi naveli da se na sledećim izborima 2022. godine bira jedan član Predsedništva BiH i dva potpredsednika. To znači da bi većinu uvek imali Bošnjaci“, upozorava Kozomara.\nU tom slučaju, Savet ministara bi prerastao u Vladu BiH sa nekih 12 ministarstava, s tim što bi Ministarstvo zdravlja i još neka, gde se obrće i najveći novac, bila centralizovana.\nDom naroda jedina brana vitalnih interesa Srpske\nKozomara precizira da u Predstavničkom domu parlamenta ima ukupno 42 poslanika, a potrebna su 22 glasa da predlog bude usvojen.\n„Ali, to nema nikakvu snagu kada ne može da prođe u Domu naroda“, uveren je naš sagovornik.\nDom naroda je za sada jedina brana prema zaštiti nacionalnih vitalnih interesa entiteta RS koji može da pobije odluku Parlamentu o nepoverenju Saveta ministara. Njega čine po pet predstavnika sva tri naroda, ali dva od tri člana u Predsedništvu BiH, preglasavanjem mogu da glasaju i za nepoverenje sadašnjem sazivu Doma naroda, to jest, promenu njegovog sastava.\nUkoliko bi se to desilo, saglasni su naši sagovornici, to bi bila jedna potpuno nova avantura u BiH i pitanje je kako bi sve to izgledalo i kako bi se završilo.\nOkosnicu vlasti na državnom nivou čine Hrvatska demokratska zajednica (HDZ), Stranka demokratske akcije (SDA) i Savez nezavisnih socijaldemokrata (SNSD) s njihovim koalicionim partnerima. Zahtev za iniciranje glasanja o rekonstrukciji Saveta ministara podneli su u Predstavničkom domu poslanici Naše stranke, Socijaldemokratske partije (SDP) i Nezavisnog bloka (NB), koji ne čine vlast na državnom nivou.


Sada od 18 časova do 5 časova ujutru\nPredsednica Vlade Republike Srbije Ana Brnabić izjavila je danas da je Vlada usvojila nove mere kojima se donekle relaksiraju dosadašnja ograničenja uvedena u borbi protiv širenja koronavirusa.\nBrnabić je u izjavi za agenciju Tanjug navela da je među njima i odluka da građani stariji od 65 godina od sutra tri puta nedeljno mogu u šetnju po 30 minuta, u periodu od 18 časova do jedan čas nakon ponoći.\nOna je istakla da se polako popuštaju restriktivne mere koje su uvedene na početku i tokom epidemije koronavirusa, i napomenula da je namera da se, pre svega, olakša život sugrađanima starijim od 65 godina, koji su i ovaj put podneli najtežu žrtvu i bili najdisciplinovaniji.\nNa kraju krajeva mi smo se svi trudili da upravo njihove živote spasemo, naglasila je premijerka i dodala da će od sutra malo biti skraćeno vreme zabrane kretanja tokom dana, pa će umesto od 17 časova do 5 ujutro, sada to biti od 18 časova do 5 časova ujutru.\nOna je ukazala na to da paralelno sa tim Vlada želi da polako vraća našu privredu u pogon, ocenivši da je izuzetno važno da privreda sada krene u brz oporavak i da, uz maksimalne mere opreza i prevencije, nastavimo da radimo onako kako smo radili i da imamo još brži rast i razvoj.\nPredsednica Vlade je ponovila da je i dalje važan oprez i da stalno svi treba da imamo na umu disciplinu i mere prevencije.\nOvo je bitka koja nije završena, ovo je bitka koju privodimo kraju i gledamo kako da napravimo sistem koji će nam doneti što brži oporavak, ali uz maksimalne mere opreza, zaključila je Brnabić.\nizvor: agencije, foto: Tanjug, Dragan Kujundžić\nOtvaranje međugradskog i avio saobraćaja postepeno, što kasnije


Crnadak: Stanivuković je kandidat za gradonačelnika Banjaluke\n11:23 Obilježeno 78 godina od Bitke na Kozari\n11:18 U Srpskoj 103 nova slučaja virusa korona\n10:11 “Rajaner” od 1. avgusta ponovo leti iz Banjaluke\n23. Jun 2020 1869\nKandidat Gradskog odbora Partije demokratskog progresa (PDP) Banja Luka za gradonačelnika Banje Luke je Draško Sranivuković, potvrdio je danas Igor Crnadak, potpredsjednik stranke i šef Glavnog izbornog štaba PDP-a.\nTvrdi da je PDP do te mjere "narastao u Banjaluci da je odlučeno da se urade dodatna razmatranja".\n- Ono što je bitno jeste da sve radimo u kompaktnoj i otvorenoj atmosferi među svima nama, uključujući i rukovodstvo Gradskog odbora, kao i rukovodstvo partije - kazao je Crnadak na konferenciji za novinare i tako negirao navode da će kandidat opozicije za gradonačelnika Banjaluke biti Jelena Trivić.\nDodao je da je stranka potpuno spremna za izbore, na koje će izaći u svim općinama Republike Srpske i očekuju "veliki rezultat, značajan rast broja odbornika, ali i načelnika".\n- Očekujemo da se trend rasta PDP-a, koji je vidljiv svakome, bude nastavljen i ove jeseni. Kruna toga će biti pobjeda u Banjoj Luci za gradsku skupštinu, kao i da naš kandidat bude gradonačelnik najvećeg grada RS – kazao je Crnadak.\nDodao je da će PDP u Istočnom Sarajevu imati kandidata ili za gradonačelnika ili načelnika opštine Pale te u Kotor Varošu i drugim opštinama, dok se u pojedinim lokalnim zajednicama još razgovara sa koalicionim partnerima.\nCrnadak kaže da je PDP protiv odlaganja izbora, kao što je bio i protiv njihovog pomjeranja na 15. novembar.\nIstiče da CIK treba da dobije šansu da provede poštene izbore na kojima će građani moći da glasaju "bez ucjena, pritiska i svega čemu su bili izloženi u prethodnim kampanjama".\nTagovi: PDP Stanivuković kandidat gradonacelnik banja luka\nCrnadak: Koalicija okupljena oko PDP i SDS vršiće vlast u tri opštine


Struka upozorava: Neprihvatljivo uvođenje vjeronauke u srednje škole\tIstaknuto\nPonedjeljak, 07 Maj 2018 16:30\nNastavno-naučno vijeće Filozofskog fakulteta Univerziteta u Banjaluci smatra da je neprihvatljivo uvođenje vjeronauke u srednje škole u Republici Srpskoj. Upozorili su da je u tom slučaju u potpunosti zaobiđena procedura za promjenu nastavnog plana i programa u srednjim školama.\n– Nije provedena adekvatna javna rasprava, niti je naučno-stručna zajednica upoznata s ovom inicijativom. Pitanje o vjeronauci i statusu društveno-humanističkih nauka treba vratiti struci na razmatranje, te sve aktivnosti u vezi s uvođenjem vjeronauke u srednje škole treba obustaviti kako bi se napravila opsežna analiza nastavnih planova i programa u srednjim školama – stav je Nastavno-naučnog vijeća Filozofskog fakulteta Univerziteta u Banjaluci povodom inicijative za uvođenje vjeronauke u srednje škole u RS.\nNastavno-naučno vijeće Filozofskog fakulteta Univerziteta u Banjaluci podsjeća da je učenicima kroz osnovno školsko obrazovanje, od drugog do devetog razreda, pružen uvid u glavne sadržaje iz vjeronauke:\n– Pri tome treba naglasiti da u dosadašnjoj primjeni vjeronauke u osnovnim školama djeci čiji roditelji odluče da ona ne pohađaju časove vjeronauke nije ponuđena nikakva alternativa. Od djece se očekuje da, ako ne prisustvuju pravoslavnoj vjeronauci čekaju kraj školskog sata van učionice bez dodatnih isplaniranih aktivnosti.\nIstovremeno, kroz reformske procese u obrazovanju u posljednjih petnaest godina, za teme i predmete iz najznačajnijih humanističkih i društvenih oblasti, kao što su filozofija, sociologija i psihologija, ostaje sve manje mjesta.\n– U potpunosti se zalažemo za poštovanje i primjenu tih osnovnih prava. Smatramo da samo obrazovanje temeljeno na univerzalnim humanističkim principima i vrijednostima može biti osnova za stvaranje ličnosti koje će umjeti da se na pravi način nose s izazovima savremenog svijeta – stav je Nastavno-naučnog vijeća Filozofskog fakulteta Univerziteta u Banjaluci.\nPosljednja izmjena Ponedjeljak, 07 Maj 2018 15:45\nViše iz kategorije: « U Osnovnu školu ''Jovan Dučić'' na jesen kreće 40 prvačića Saradnja Univerziteta u Istočnom Sarajevu sa kineskim partnerima sve jača »


"Istina je da su postojale ponude da se ovaj mandat produži do 2021. godine, sa novim mandatarom za premijera iz Demokratske partije Kosova, odnosno da to budem ja. Bilo je i ponuda od partija koje u javnosti zagovaraju što ranije prevremene izbore", kazao je Veselji za Radio slobodna Evropa.\n"Građani zaslužuju vladavinu koja će im doneti razvoj, perspektivu, borbu protiv korupcije. To su najveći prioriteti na Kosovu, zapošljavanje i borba protiv korupcije“, kazao je Veselji.\nDodao je da se Kosovo mora orIjentisati prema ekonomskom razvoju i da se mora osloboditi „lažnog patriotizma nakon 20 godina“.\n"Doveli su Kosovo između identiteta Kosovar ili Albanac? Voli li nacionalnu ili državnu zastavu? Da li je za nacionalno ujedinjenje ili za Republiku Kosova? Neko ko podržava Albance ili Srbe? Da li ste za Kosovo ili za Srbiju?", naveo je on.\nNaveo je i da je dosadašnja vlada imala nekoliko pozitivnih odluka, ali da je sve krenulo po zlu kada se krenulo sa "pseudo patriotskim ciljevima".


Začarani krug Кosova - Kosovo Online\nZačarani krug Кosova\n14. Oktobar 2021. • 15:36\nNi Srbi ni Albanci nemaju više vremena da hodaju u krug. Vreme je da zajedno zakoračimo na pravi i čisti put, put budućnosti.\nVekovna istorija života Srba i Albanaca na prostoru Kosova i Metohije, zajednički život, život jednih pored drugih, jednih s drugima, ali i jedan pored drugog i jedni prema drugima - prošli su kroz različite faze i manifestacije. Oni su najčešće nastali kao rezultat širih geopolitičkih okolnosti i odnosa moći između velikih sila i moćnih zemalja sveta, čije se prisustvo, interesi i uticaj na Balkanu mogu pratiti gotovo od ranog srednjeg veka.\nOvi odnosi su bili, i još uvek su, veliki začarani krug, decenijama star, stvoren kao proizvod i rezultat verskih, kulturnih, političkih i ideoloških razlika, narativa ili obrazaca u određenom istorijskom trenutku, posebno onih koje je pokrenula i usmerila volja različiti interesi treće strane - a ne Srba ili Albanaca, koji u suštini nisu previše naklonjeni učesnicima ovog vekovnog sukoba.\nSve se to može istorijski dokazati i faktički pratiti od vremena vladavine Osmanskog carstva na ovim prostorima, kroz periode borbi za oslobođenje od te vlasti, pre i neposredno nakon dva svetska rata, raspada SFRJ i oružanih sukoba devedesetih godina, ulazak snaga NATO i Kfora na Kosovo i Metohiju, sve do današnjeg vremena, do sadašnjeg trenutka i barikade na Jarinju i Brnjaku.\nNaravno, i srpska i albanska strana su aktivno, sa svojim težnjama, stavovima i interesima, činjenicama i neradom, učestvovale u ovom procesu, a da nisu mogle dati odgovarajuće odgovore i načine za rešavanje svojih problema na trajan i održiv način nezavisno, bez stranog posredovanja.\nAlbanski secesionizam, još od vremena Prizrenske lige, imao je samo jedan cilj: ujediniti sve Albance u jednu državu, koja se sastoji od svih teritorija nastanjenih Albancima, bez obzira kojoj od ovih sadašnjih zemalja ove teritorije formalno pripadaju. Sve aktivnosti svih albanskih političara, u svim zemljama u kojima su živeli Albanci, bez obzira na ideološke i druge razlike među njima, bile su podređene ovom temeljnom i trajnom cilju, uključujući i period vladavine Envera Hodže u njegovoj matičnoj zemlji, Republici Albaniji izražen komunistički internacionalizam i navodna nenacionalnost.\nNa isti način su se ponašali i albanski nacionalni i politički lideri na teritoriji Kosova i Metohije za vreme Kraljevine Jugoslavije i u posleratnoj, takozvanoj Titovoj Jugoslaviji. Time su pokušali postepeno i lukavo, veštom političkom mimikom i manipulacijama, neistinama i stalnom propagandnom kampanjom o navodnoj pretnji Albanaca od strane Srba, staviti na oreol žrtve velikosrpske dominacije. Sve to u cilju postizanja cilja: uspostavljanja jedinstvene, jedinstvene države svih Albanaca - Velike Albanije.\nSrpska strana, srpski političari i državnici, pokušavali su u tom dugotrajnom procesu da osmisle (i u praksi primene) različita rešenja, ne uspevajući, ipak, da iznađu takvo, kompromisno, održivo i obostrano prihvatljivo, koje bi, jednovremeno, i modifikovalo maksimalističke albanske zahteve, ali i dovelo do toga da se i srpski državni i nacionalni interesi poštuju i uvaže.\nKraljevina Jugoslavija nije se čak ni uspela opširno pozabaviti rešavanjem kosovsko-gordijevskog čvora, jer je bila zaokupljena brojnim unutrašnjim problemima, koji su je zapravo oblikovali kao državu - od svog početka bila je osuđena na privremenost i nestanak.\nPeriod postojanja SFRJ bio je vreme kada su na kraju i nakon pokušaja svih drugih sredstava, dodeljivanjem statusa autonomije i širokih drugih ovlašćenja pokrajini Кosovo, pokušali da zadovolje obe strane, ali iluzija uspeha ovaj pokušaj je brzo nestao, a Albanci su se, međutim, samo produbili.\nI nakon raspada SFRJ intenzivno su tražili rešenja. Ponuđena su i rešenja koja nisu prošla test političke stvarnosti i nisu uzela u obzir globalne (političke, ekonomske i druge) odnose. Ova rešenja su takođe zanemarila činjenicu da centri međunarodnog prava nažalost imaju veliki uticaj centara moći i da su pravo i pravda u međunarodnim odnosima često samo teorijski koncepti. Njihovo tumačenje i primena stvar je interesa, dogovora i, uopšte, onoga što bi se moglo okarakterisati politikom dvostrukih standarda, u skladu sa trenutnim odnosom snaga na svetskoj političkoj sceni.\nNapad NATO snaga na Saveznu Republiku Jugoslaviju (SRJ) i ulazak Kfora na teritoriju Kosova i Metohije doveli su do tačke čija je logična i očekivana posledica bilo ilegalno otcepljenje ili proglašenje tzv. Kosova.\nOd 2012. godine od trenutka kada je predsednik Aleksandar Vučić preuzeo odgovornost za Srbiju, za srpske državne i nacionalne interese (među kojima je svakako rešavanje vekovnog problema Kosova i Metohije svakako prioritet), svedoci smo jedne drugačije, odgovorne i mudre, realne i na dijalogu zasnovane politike - koja istinski teži ka pronalaženju trajnog, sveobuhvatnog, održivog i podjednako (ne) prihvatljivog rešenje za obe strane. Političar koji poštuje prošlost realno je procenjuje i na osnovu toga (verovatno i sa mitom oslobođenim shvatanja stvarnosti i aktuelnog političkog trenutka) usmerava je u budućnost, u zajedničku budućnost Srba i Albanaca. Odlučan i hrabar, sa državnim dostojanstvom i sa najvećim naporom, Aleksandar Vučić prihvatio je ulogu onoga koji je spreman da zauvek okonča ono što drugi, na ovaj ili onaj način, u jednom ili drugom trenutku na različite načine pokušavali da izbegnu. Vučić lično nema drugu ideju ili motiv osim mira, prosperiteta, zajedničke budućnosti ljudi koji žive na prostoru Kosova i Metohije.\nMeđutim, sa mnogo izgubljenih života sa obe strane, sa stotinama hiljada prognanih i raseljenih ljudi (moramo reći na srpskoj strani), uz ondašnje i i sadašnje pokušaje revizije i falsifikovanja istorijskih činjenica, sa lažima i propagandom, sa izmišljenim i stvarnim zločinima, sa uvredama, teškim rečima i optužbama, ali i u odsustvu iskrene želje da se pronađe rešenje - sve to rezultira ponovnim tenzijama, barikadama i blokadama na Jarinju i Brnjaku, što bi u nedostatku političke volje i mudrosti moglo eskalirati u nikome koristan ni potreban pravac.\nUpravo stoga bi, i Srbi i Albanci, trebalo da iskoriste ovu, možda i poslednju priliku, da iskorače iz tog kosovskog začaranog kruga svađa i nasilja i dogovore se, uz međusobno poštovanje i uvažavanje u najvećoj mogućoj meri legitimnih interesa svake strane, o tome kako će, u zajedničkoj budućnosti, nastaviti da žive jedni sa drugima i jedni pored drugih.\nNe smemo ostaviti potomcima nasleđe našeg nesporazuma i nespremnosti da prihvatimo kompromise. Ni Srbi ni Albanci nemaju više vremena da hodaju u krug. Vreme je da zajedno zakoračimo na pravi i čisti put, put budućnosti.\nPiše: Zoran Đorđević, bivši ministar u Vladi Srbije i direktor Pošte Srbije\nKosovo Srbija Zoran Đorđević\nPoslanici Skupštine Srbije nastavili su danas rad, a na početku sednice postavljaju pitanja izvršnoj vlasti i državnim organima, prenosi Tanjug.\nPetković: Osmani opravdano nervozna, Kosovo gubi podršku na međunarodnom planu


Šarović očekuje sjednicu naredne sedmice - BIGportal.ba\n16 Novembra, 2019 16 Novembra, 2019 0279\nNaš cilj da odblokiramo rad Parlamenta BiH i omogućimo da poslanici rade svoj posao je postignut. Napravili smo veliki pomak sa „mrtve tačke“ i očekujemo da će sjednica biti zakazana već naredne sedmice“, izjavio danas ministar spoljne trgovine i ekonomskih odnosa i predsjednik SDS-a Mirko Šarović.\n„SNSD-ovo popunjavanje komisija je dokaz da smo bili u pravu a dostavljanje njihovih imena neće uticati na naše odluke. Izmjene Poslovnika odnose se, ne samo na ovaj slučaj, već i na svaku buduću situaciju i pokušaje eventualnih opstrukcija, sličnih ovima koje smo da sada imali“, ističe Šarović.\nDodaje da će se ovim Parlamentu BiH omogućiti da radi umjesto da se kao do sada, koristi isključivo za ucjene i uskostranačke interese jedne političe opcije, saopšteno je iz Ministarstva spoljne trgovine i ekonomskih odnosa BiH.\n“Novak može da ućutka Rodžerove navijače za sva vremena”\nSporazum s mrtvacem\nŽestok hakerski napad u Italiji; oboren sistem za zakazivanje vakcinisanja\nStonoteniseri Srbije eliminisani u meču za infarkt\nŽena i ravnopravnost: Izbor za mis svijeta – ljepota sa plemenitim ciljem ili ponižavanje žena\nKraj za Krajinovića u Austriji\nTest: Nova Honda Jazz\nKairat oslabljen stigao u Beograd – bez strijelaca iz prvog meča\n“Drvo života” na ostrvu od soli usred Mrtvog mora\nJako nevrijeme pogodilo Hrvatsku, oštećena i crkva


AKTUELNO Novogodišnja čestitka\nPredsjednik Crne Gore Milo Đukanović poručio je u novogodišnjoj čestitki da građani te zemlje moraju biti apsolutno sigurni da je država Crna Gora u stanju da im garantira mir i stabilnost i da osigurava ustavni poredak zemlje, da se veoma efikasno možemo suočiti sa svim destruktivnim namjerama bilo otkuda da one dolaze, što je, kako kaže, pokazano i posljednjih dana.\n- Pokazali smo novu sposobnost, novi kapacitet države da se veoma suptilno i veoma pažljivo bavi teškim historijskim naslijeđem podjela i sukoba unutar Crne Gore, ali i jednako takvom odlučnošću da ne dozvolimo da Crna Gora bude talac tih historijskih podjela, te sposobnošću da rješavamo te probleme u skladu s najboljim evropskim standardima i najboljom evropskom demokratskom praksom - navodi Đukanović.\nDodaje da je 2019., uprkos brojnim izazovima, Crnoj Gori donijela unaprijeđenu stabilnost i napredak u mnogim oblastima.\n- Produžen je dinamičan ekonomski rast i jednako tako kvalitetan demokratski razvoj. Državne institucije sada imaju kvalitetniju efikasnost i funkcionalnost, a poboljšana je i vladavina prava. Sve to nam daje za pravo da kažemo da danas imamo bolji društveni standard i realan optimizam, da je dogledno moguć životni standard građana Crne Gore na evropskom nivou. Crna Gora kao odgovorna članica NATO saveza je dodatno unaprijedila međunarodnu poziciju. Paralelno s tim, vrijedno smo radili na osiguranju dobrosusjedskih odnosa i saradnje u regionu. Uprkos izvjesnim rezervama u politici Evropske unije, evropeizacija crnogorskog društva i članstvo Crne Gore u Evropskoj uniji ostaje i dalje jedan od najvažnijih prioriteta državne politike - navodi Đukanović.\nZato, dodaje, sa optimizmom dočekujemo 2020.\n- Ove godine ćemo građanima Crne Gore predati na upotrebu prvu dionicu autoputa Bar-Boljare. Paralelno s tim, započet ćemo realizaciju sljedećih dionica stvarajući uslove da u bliskoj budućnosti zaokružimo taj projekat koji će integrirati Crnu Goru i stvoriti uslove za kvalitetnije i sigurnije veze sa našim susjedima i sa centralnom Evropom. Podmorski energetski kabl prema Italiji i Zapadnoj Evropi koji je nedavno stavljen u funkciju otvara neslućene mogućnosti energetskog razvoja naše zemlje, ne samo u oblasti proizvodnje električne energije nego i u smislu valorizacije Crne Gore kao tranzicionog područja i veze između Jugoistočne i Zapadne Evrope - kaže Đukanović.\nĐukanović je istaknuo da će odluka da se već od 2020. krene u povećanje plaća zaposlenim u zdravstvu i obrazovanju omogućiti da povećamo atraktivnost tih zanimanja i da pokušamo da animiramo najtalentiranije i najsposobnije pojedince iz našeg društva za bavljenje tim odgovornim poslom.\n- Jedan od najvažnijih interesa svake odgovorne državne politike je da svojim građanima osigura pouzdanu zdravstvenu zaštitu, a posebno da najmlađim generacijama osigura kvalitetan transfer znanja koji će ih osposobiti za izazove sa kojima će se suočiti u životu i koji će ih osposobiti da odgovorno brinu o budućnosti naše zemlje - navodi Đukanović.\nŽarko Korać o porukama iz Beograda BiH i Crnoj Gori: Prošlo je vrijeme „balvan revolucija“, Strategija je donekle vojna prijetnja


Ženska odbojkaška reprezentacija Holandije plasirala se u finale šampionata Evrope, savladavši u Azerbejdžanu domaću selekciju sa 3:2, po setovima 20:25, 25:19, 25:19, 25:27, 15:12.\nHolanđanke slave uspeh u polufinalu\nMeč koji je potrajao više od dva i po sata doneo je mnogo rezultatske drame, naročito u četvrtom setu. U njemu su Azerbejdžanke, na oduševljenje pune hale u Bakuu, spasile meč loptu suparnica i izborile pravo na petu deonicu, ali u njoj je kvalitet Holandije presudio.\nDužina trajanja ove utakmice pomerila je početak drugog polufinala, Srbija - Turska, koje je prvobitno bilo zakazano za 18.30 po srednjeevropskom vremenu.\nOčekuje se da naše odbojkašice nastupe oko 19 sati.


Informacija za medije | Victoria Group\nBeograd, 21.februar 2013. - Povodom insinuacija plasiranih u javnost da je analiza mleka na prisustvo aflatoksina, koju je uradila SP Laboratorija, rukovođena političkim motivima, kompanija Victoria Group ovim putem saopštava da su ovakve i slične optužbe u potpunosti netačne i neosnovane. Analize po narudžbini dva nezavisna naručioca urađene su u skladu sa najvišim međunarodnim standardima SP Laboratorije koja je jedna od prvih akreditovanih laboratorija u Srbiji (u skladu sa ISO/IEC 17025 od strane Akreditacionog tela Srbije 2001. godine) i koja ovlašćeno sprovodi i međunarodne arbitraže. Još jednom napominjemo da, uz dozvolu naručilaca analize, preostale količine uzoraka korišćenih u analizi mleka, SP Laboratorija može da ponudi na ponovljena ispitivanja svim nadležnim institucijama.\nVictoria Group od svog osnivanja posluje u skladu sa najvišim profesionalnim standardima po ekonomskim i tržišnim principima, a nikako političkim. Od svog osnivanja kompanija je investirala u Srbiji više od 200 miliona evra. Poslovnu efikasnost i nezavisnost poslovanja ove kompanije potvrđuju i poslovni rezultati, među kojima samo 2012. godine ostvareni neto izvoz na 40 tržišta širom sveta iznosi više od 200 miliona evra.\nKompanija je jedan od pionira kada je reč o uspostavljanju partnerstva i podrške poljoprivrednim proizvođačima i danas sarađuje sa oko 40.000 poljoprivrednika preko više od 300 kooperanata. Činjenica da svake godine sa oko 100 miliona evra predfinansira primarnu proizvodnju govori u prilog tome da je kompanija Victoria Group jedan od ključnih faktora u razvoju srpskog agrara.\nVlasničku strukturu kompanije Victoria Group čine: Evropska banka za obnovu i razvoj (EBRD), Zoran Mitrović, Milija Babović i Apsara Limited fond. Kompanijom upravlja profesionalni menadžment sa dugim iskustvom u multinacionalnim korporacijama. U deset kompanija članica Victoria Group zaposleno je više od 1 800 radnika.\nSP laboratorija, članica Victoria Group, je jedna od prvih akreditovanih laboratorija u Srbiji, akreditovana u skladu sa ISO/IEC 17025 od strane Akreditacionog tela Srbije, a nakon potpisivanja sporazuma ovog tela i Međunarodne organizacije za akreditaciju laboratorija, dobija i status medjunarodno priznate (sertifikat dostupan na veb sajtu Akreditacionog tela Srbije www.ats.rs). Na godišnjem nivou vrši ispitivanje oko 40.000 uzoraka hrane za ljudsku i životinjsku ishranu, a na osnovu zahteva Ministarstva poljoprivrede, šumarstva i vodoprivrede, Ministarstva zdravlja, Uprave za veterinu kao i velikog broja međunarodnih i domaćih kompanija i proizvođača.


NATO: Poštujemo pravo Srbije - BIGportal.ba\nJuli 30, 2019 Juli 30, 2019 072\n–Srbija je bila domaćin najveće civilne vježbe u slučaju vanrednih situacija, čime je pomogla NATO saveznicima, ali i samoj sebi i drugim partnerima da bude bolje pripremljena u suočavanju sa prirodnim katastrofama, kao što su poplave i šumski požar – navodi NATO i ističe zajednički napor na reformi snaga bezbjednosti i institucija u Srbiji.\n–Investirali smo milione evra kako bismo pomogli Srbiji da uništi više od 200 tona municije. Srbija je takođe zajedno sa NATO radila na obuci iračkog vojno-medicinskog osoblja, čime je doprinijela stabilnosti na Bliskom istoku – stoji u saopštenju.\nU Nišu je juče prikazano 10 oklopnih vozila koje je Rusija donirala u okviru vojno-tehničke saradnje.\nVojni avion zabio se u zgradu u Pakistanu, 17 poginulih\nVrhovni sud blokirao zabranu, Tramp dobija 2,5 milijardi dolara


O izmenama Zakona o porezu na dodatu vrednost 28. februara 2011. – ICR\nPoslanici republičkog parlamenta izjasniće se u ponedeljak, 28. februara, o zahtevu predsednika Srbije Borisa Tadića da Skupština Srbije ponovo razmatra izmene Zakona o porezu na dodatu vrednost.\nPredsednica Skupštine Srbije Slavica Đukić Dejanović najavila je da će se poslanici u ponedeljak, kada bi trebalo da glasaju o tačkama koje su na dnevnom redu prve vanredne sednice u 2011. godini, izjasniti i o zahtevu da ponovo razmatra izmene Zakona o PDV.\nPredsednik Srbije je taj zakon vratio u skupštinsku proceduru poslednjeg dana 2010. godine, zbog neusklađenosti sa Zakonom o budžetu za 2011. godinu, a parlament je dužan, shodno Poslovniku o radu, da o vraćenom zakonu odlučuje na prvoj narednoj sednici.\nTadić je u obrazloženju odluke naveo da Zakon o budžetu za 2011. godinu predviđa da PDV na usluge smeštaja u hotelima, motelima, odmaralištima, domovima i kampovima iznosi osam odsto, dok je usvojenim izmenama on povišen na 18%.\nPema Poslovniku, ukoliko Skupština Srbije odluči da ponovo glasa o zakonu koji je predsednik Republike vratio u proceduru zakon se donosi većinom od ukupnog broja poslanika.


Joksimović: Srbija neće spoticati Severnu Makedoniju na putu ka EU | N1 Srbija\nJoksimović: Srbija neće spoticati Severnu Makedoniju na putu ka EU\n30.07.2019. |18.26 |\nIzvor: Tanjug/Zoran Stanić\nMinistarka za evropske integracije Jadranka Joksimović ocenila je da su odnosi Srbije i Severne Makedonije dobri i da mogu biti još bolji, i dodala da Beograd neće stavljati prepreke Skoplju na putu ka Evropskoj uniji.\nOna je u Leskovcu, gde je predstavljen prvi program prekogranične saradnje Srbije i Severne Makedonije, kojeg finansira Delegacija EU preko IPA programa, rekla da Srbija "apsolutno podržava" sve zemlje koje žele evropski put i da sa te strane "nikada neće nikoga spoticati", što kako je ocenila, "ne rade svi u ovom procesu".\n"Mi smo zemlja kandidat, označeni smo kao prednjačeća zemlja, otvaramo poglavlja, koristimo fondove već dugo. Severna Makedonija čeka na početak otvaranja zvaničnih pregovara i sa te strane želim da kažem da Srbija, sve koji žele evropski put, apsolutno podržava. Smatramo da je zajednička evropska budućnost regiona svima u interesu i nadamo se i očekujemo da će Severna Makedonija otpočeti uskoro pregovore", rekla je Jadranka Joksimović.\nMinistarka je ocenila da je prekogranična saradnja poseban vid saradnje koji Evropska unija nudi zemljama kandidatima i potencijalnim kandidatima "da bi se sa reči prešlo na dela".\n"Srbija se upravo tako ponaša, za razliku od nekih u regionu. Mi ono što govorimo, to i radimo, mi ne govorimo samo deklarativno da smo za dobrosusedske odnose i saradnju, mi prelazimo uvek sa reči na delo. Mislim da je ovo jedan jasan signal i pokazatelj da Srbija zaista razvija svoju koaliciju partnerstava u regionu i svetu. Mi želimo prijatelje, dobre i otvorene političke i ekonomske odnose, prekograničnu saradnju", navela je Jadranka Joksimović.\nMinistar za lokalnu samoupravu u Vladi Severne Makedonije Goran Milevski ocenio je da Beograd i Skoplje imaju posebne relacije zbog prošlosti u zajedničkoj državi.\n"Naše dve zemlje povezuje i jedinstvo - građenje i negovanje dobrosudedskih odnosa u regionu, kao dve zemlje čiji je prioritet članstvo u Evropskoj uniji. Naše zajedništvo se sada pokazuje i novo energetsko, infarstrukturno, kulturno povezivanje", naveo je Milevski.\nOsvrnuo se i na zajedničko učešće u programu prekogranične saradnje, prvom između Srbije i Severne Makedonije, za šta je EU izdvojila 3,5 miliona evra.\n"Prekogranična saradnja preko IPA instrumenata je najbolja mogućnost da naše odnose podignemo na jedan visoki nivo, da gradimo zajedništvo, pored ostalih vrednosti EU, i saradnju u cilju razvoja regiona", kazao je Milevski.\nŠef Delegacije EU u Srbiji Sem Fabrici izrazio je zadovoljstvo što prisustvuje svečanom otvaranju prvog prekograničnog programa saradnje Srbije i Severne Makedonije.\n"Imamo i jedno geslo ovog programa a to je - 'dobri prijatelji, nove prilike', što je i suština programa. Dobri prijatelji zato što je prvi princip u Evropskoj uniji upravo rad na dobrosusedskim odnosima i stvaranju dobrih odnosa dveju susednih zemalja. A drugi princip jeste da se prijateljima daju mogućnosti novih prilika", naveo je šef Delegacije Evropske unije u Srbiji.\nJadranka Joksimović Sem Fabrici Severna Makedonija Evropska unija skoplje\nA Srbija je nevidjeni faktor,pa moze nekog da spotice.\nradikaska ''diplomatija'' podrazumeva i ''spoticanje''...ali trenutno nisu u mogućnosti :)\nKolektivno ludilo ...


Evropska komisija objavila plan digitalizacije industrije Evropska komisija objavila plan digitalizacije industrije – Personal magazin\nEvropska komisija je juče objavila plan digitalizacije, kako bi pomogla razvoj malih i srednih preduzeća i evropske industrije uopšte. Evropska komisija predstavila je niz mera namenjenih podršci i povezivanju nacionalnih…\nEvropska komisija je juče objavila plan digitalizacije, kako bi pomogla razvoj malih i srednih preduzeća i evropske industrije uopšte.\nEvropska komisija predstavila je niz mera namenjenih podršci i povezivanju nacionalnih inicijativa za digitalizaciju svih sektora industrije i povezanih usluga, te podsticanju ulaganja posredstvom strateških partnerstava i mreža.\nKomisija predlaže i konkretne mere za brže utvrđivanje zajedničkih normi u prioritetnim područjima, kao što su komunikacione mreže 5G i kibernetička bezbednost, te modernizacija javnih usluga.\nU okviru predstavljenih planova, komisija je istakla da namerava da uspostavi „evropski oblak”, čiji će glavni cilj biti da omogući virtuelno okruženje za pohranu, analizu i ponovnu upotrebu istraživačkih podataka namenjenih evropskim istraživačima.\nEvropska komisija objavila plan digitalizacije industrije was last modified: April 28th, 2016 by Redakcija\nPočetak digitalizacije fosilnih zbirki muzeja


Vesti online / Vesti / Svet / Asanž se izjasnio pred sudom: Nisam kriv\nDžulijan Asanž je uhapšen na osnovu zahteva za izručenje iz SAD.\nPrema navodima naloga za hapšenje, on se nije pojavio pred sudom 2012. godine, kada mu je pretilo izručenje Švedskoj na osnovu istrage o navodnom seksualnom napadu.\nŠvedske vlasti su odustale od njegovog gonjenja, a on je ostao u defakto kućnom pritvoru u ambasadi Ekvadora, jer se plašio isporučivanja Americi.\nNjegov advokat je istakao da on nije imao šanse da se brani pre ukidanja azila i da je prvobitni sudija u tom slučaju bio pristrasan.\nPo dolasku u sud, osnivač Vikiliksa pozdravio je svoje pristalice koji su zauzelii javnu galeriju u vestminsterskom sudu i pokazao im podignut palac. On je, obučen u crno odelo i "polo" majicu, mirno sedeo i čitao knjigu Gora Vidala, američkog književnika koji je bio poznat po oštroj kritici politike SAD, dok je čekao svoje advokate.


DPS Budva: CG i Budva neće biti poprišta sukoba\nTanjug 8. marta 2020. 15:06\nPODGORICA – Opštinski odbor DPS Budva saopštio je povodom sinoćnjeg incidenta u tom gradu uoči vaterpolo utakmice između Partizana i Primorca da Crna Gora i Budva neće biti poprišta sukoba, koje, kako kažu, „priželjkuju huligani i njihovi podstrekači“.\nDPS u saopštenju tvrdi da su sugrađani iz okolnih gradova, obojeni crno-belim bojama, udarili na domaće klubove „samo da bi dokazali vernost tuđinu“.\n„Ti nazovi „navijači“, a zapravo huligani, pod okriljem sporta seju mržnju i netrpeljivost prema svemu što je crnogorsko i prema svemu što ne podržava velikosrpski san“, ocenjuje DPS u saopštenju.\nDPS tvrdi i da „ti huligani“, kada ne divljaju i raspiruju nacionalnu i versku mržnju, redovno šetaju litijama i predstavljaju se kao verni, mirni, skromni i bogougodni.\n„Sve to znaju i njihovi predvodnici na litijama, ali im odgovara njihovo prisustvo zbog efekta masovnosti“, ocenjuje ta stranka i dodaje da se možda na njihove „usluge“ računa ako dođe do nasilja i napada na policiju.\nOni tvrde da to podržava i patrijarh Irinej koji, prema njihovom mišljenju, poziva vernike na krvoproliće.\nOO DPS Budve navodi i da se sinoćnjim „izgrednicima i njihovim crkvenim i političkim liderima“ neće ostvariti san da čitava Crna Gora postane poprište obračuna.


Donacija SAD vojnoj bolnici na Karaburmi - CorD Magazine Donacija SAD vojnoj bolnici na Karaburmi - CorD Magazine\nPotpredsednik Vlade Republike Srbije i ministar odbrane Nebojša Stefanović i Nj.e Kristofer Hil, ambasador SAD u Beogradu, prisustvovali su u Vojnomedicinskom centru “Karaburma” primopredaji medicinske opreme koju su toj vojnoj zdravstvenoj ustanovi donirale Sjedinjene Američke Države.\nStefanović je izrazio zahvalnost SAD na donaciji koja se sastoji od 64-slajsnog skenera i pokretnog rendgen-aparata, kao i na podršci koju su pružile vojnom zdravstvu u Srbiji u poslednjih deset godina.\nU poslednjih desetak godina, kako je istakao, imali smo donacije u čitav sektor Ministarstva odbrane i Vojsku Srbije veće od 47 miliona dolara, pri čemu su podrška SAD i investicije u vojno zdravstvo bile značajne i u tehnici i opremi, ali i u treningu naših ljudi.\nPotpredsednik Vlade je ukazao na to da je važno da naši vojnici uvek budu najbolje moguće zbrinuti, podsetivši na to da vojno zdravstvo danas brine i o svim drugim građanima Srbije.\nBroj poseta zvaničnika iz Sjedinjenih Država Srbiji u poslednje vreme dovoljno govori o značaju koji SAD daju Srbiji kao ključnoj zemlji za stabilnost regiona,...\nStefanović je, takođe, izrazio zahvalnost i medicinskom osoblju VMC “Karaburma” na svemu što su činili za građane naše zemlje u najtežim vremenima pandemije koronavirusa.\nHil je naveo da današnje uručivanje donacije predstavlja razvoj dosadašnje saradnje i da ovo nije samo pitanje saradnje i tehničke opremljenosti, već i sposobnosti Srbije da upotrebi ovakvu opremu i da iskoristi da ona u potpunosti funkcioniše kako treba.\nNj.e. Kristofer Hil, ambasador SAD u Beogradu, izjavio je da u životu moraju da se prave izbori i da je ovo takav trenutak, a...


"Bilo je između 800 i 1.000 turista, sada ih ima 230": Konzul Srbije u Atini o evakuaciji turista i srpskim vatrogascima koji učestvuju u gašenju vatre - Naši u svetu\n“Bilo je između 800 i 1.000 turista, sada ih ima 230”: Konzul Srbije u Atini o evakuaciji turista i srpskim vatrogascima koji učestvuju u gašenju vatre\nObjavljeno 11/08/21 u 12:30\nKonzul Srbije u Atini Milan Vukosavljević izjavio je danas da su još uvek aktivni požari na Peloponezu i Eviji, gde je ostalo još 230 srpskih turista, ali da se polako stavljaju pod kontrolu.\nOn je agenciji Tanjug rekao da je evakuacija srpskih turista završena.\n“Bila je evakuacija iz mesta Pefki, odakle su neki otišli dalje. Bilo je između 800 i 1.000 turista, sada ih ima 230, od kojih će polovina verovatno već sutra da ode. Juče je iz raznih agencija otišao jedan autobus, a neke agencije su svoje turiste prebacili na Olimpsku regiju”, rekao je Vukosavljević.\nPrema njegovim rečima, većina agencija u četvrtak završava smenu, ali mnogi turisti hoće da sačekaju kraj aranžmana jer ima mnogo manje dima i pepela.\nDodao je i da su se u ostalim delovima Grčke požari smirili.\nKada se radi o srpskim vatrogascima koji učestvuju u gašenju požara na Eviji, Vukosavljević je istakao da je ambasada Srbije u Atini dobila dosta pozitivnih komentara od grčkih građana o njihovom radu.\n“Imamo dosta pozitivnih komentara na Tviteru i društvenim mrežama kako naša ekipa radi. Mnogi ih hvale i zahvaljuju na pomoći”, rekao je Vukosavljević.\nPožari na ostrvu Eviji, drugom po veličini u Grčkoj, izbili su pre devet dana.\nHelikopterska jedinica na Eviji u borbi sa vatrenom stihijom\nVulin je istakao da je ponosan na pripadnike ove jedinice koji su nakon maksimalnog angažovanja na gašenju požara u Srbiji i Severnoj Makedoniji, neumorno nastavili rad kako bi pomogli bratskom grčkom narodu u borbi sa požarima.\nKomandant Helikopterske jedinice Nenad Nedić naveo je da je Helikopterska jedinica juče u 30 naleta, iznad severozapadnog dela ostrva, izbacila 35 tona vode, na dva sela koja su bila ugrožena požarom koji je krajem dana lokalizovan i stavljen pod kontrolu.\nNedić je istakao da je Srbija jedna od retkih zemalja koja je u Grčku poslala vazduhoplove i precizirao da je uz Švajcarsku koja je poslala tri, Srbija kao pomoć grčkom narodu poslala tri helikoptera – dva “bel 212” i “H-145”, sa 14 članova posade, pilotima i vazduhoplovnim mehaničarima.\nPrema njegovim rečima, i taj podatak govori o kapacitetima sa kojima raspolaže srpski MUP.\nNedić je rekao i da je posada sa helikopterima smeštena u vojnoj bazi Tanagra, koja se nalazi 20 minuta leta od severnog dela ostrva koji je prostor angažovanja srpskih helikoptera.\nPripadnici Helikopterske jedinice MUP-a Srbije, nakon gašenja požara u našoj zemlji i angažovanja u Severnoj Makedoniji, po naređenju predsednika Aleksandra Vučića upućeni su u Grčku, kako bi pomogli u savladavanju požara koji su zahvatili tu zemlju.\nSrpski vatrogasci u akciji gašenja požara na Eviji, sa kopna i sa vazduha obuzdavali vatrenu stihiju: Prst pred okom se ne vidi (FOTO+VIDEO)\nŠtrajk železničkih radnika u Nemačkoj- autobusima i tramvajima do škole, ulice zakrčene, mnogi krenuli automobilima\nNemačka: Medicinska sestra se sumnjiči da je umesto vakcine ubrizgavala fiziološki rastvor


Komšić: Sada su veće šanse da EU upozori Hrvatsku da blokira BiH na evropskom putu - Svet - Dnevni list Danas\nPočetna » Svet » Komšić: Sada su veće šanse da EU upozori Hrvatsku da blokira BiH na evropskom putu\nŽeljko Komšić Foto: FoNet/Nenad Đorđević\nKomšić je naveo da očekuje da Brisel snažnije podrži one politike u Bosni i Hercegovini koje žele da rade na sprovodjenju 14 prioriteta iz Mišljenja Evropske komisije, preneo je sarajevski portal Kliks.\n„S obzirom da je prepoznata činjenica da politike koje slede zvanični Zagreb (HDZ), ne samo da to ne žele, nego forsiraju prevazidjene etničke koncepte, poput tzv. legitimnog predstavljanja konstitutivnih naroda, koncepte koji su pred telima EU i NATO-u u potpunosti odbačeni i označeni kao sredstvo političke destabilizacije Bosne i Hercegovine i regije“, ocenio je on.\nKomšić je dalje kazao da su veoma značajne političke poruke o nužnosti približavanja Bosne i Hercegovine gradjanskom uredjenju, koje dolaze iz Evropskog parlamenta, pre svega od grupacije „Zelenih“.\n„Mogao bih se potpuno složiti sa zastupnicima ‘Zelenih’, koji tvrde da Bosna i Hercegovina mora promeniti Ustav na osnovu gradjanskog uredjenja i dobiti novi Ustav koji se neće zasnivati na etničkim razlikama“, naglasio je hrvatski član Predsedništva BiH.\nPrema njegovim rečima, to su veoma jasni signali u kom pravcu treba da se vode razgovori oko ograničene izmene Ustava i Izbornog zakona BiH.\n„Pre svega u pravcu provodjenja presuda Evropskog suda za ljudska prava, u gradjanskom pravcu, a ne u etničkom, nekakvom odbačenom legitimnom predstavljanju konstitutivnih naroda“, naveo je Komšić.\nNajjača hrvatska stranka u BiH, HDZ BiH, kao i predstavnici zvaničnog Zagreba iz HDZ-a, smatraju da Komšić nije legitimni predstavnik Hrvata u BiH, jer je na opštim izborima 2018. godine za člana Predsedništva BiH iz reda hrvatskog naroda pobedio zahvaljujući većinskim glasovima Bošnjaka.\nJedno reagovanje na “Komšić: Sada su veće šanse da EU upozori Hrvatsku da blokira BiH na evropskom putu”\n20. juna 2021. u 09.51\nPoštovani g.Komšiču sto posto slažemose sa Vama,neka Hrvatska sredi kod sebe katasttofalnu situaciju irelevantno je šta kažu.EU mora definitivno odlučno djelovati isto tako za besramne IGRE Bugarske oko Makedonoje pa i dalje. Smirimo regiju kako bi Eu išla naprid i bila zajedno jača.


Adria Airways na korak do potpune propasti - Biznis Info\nYou are at:Home»Kompanije»Adria Airways na korak do potpune propasti\nAgencija za civilno vazduhoplovstvo Slovenije započela je reviziju poslovanja Adria Airwaysa nakon što je obavezala tog prevoznika da dostavi dokaz o likvidnosti do 1. januara 2019. godine.\nAdria je 31. decembra prošle godine dostavila potrebnu dokumentaciju, nakon što je njen vlasnik, njemački fond 4K Invest, dokapitalizovao s četiri miliona eura i obećao dodatnih deset miliona eura u prvom tromjesečju 2019. godine, javlja Poslovni dnevnik.\nAko regulator utvrdi da Adria nije u stanju da dokaže svoju buduću likvidnost i finansijsku stabilnost, mogla bi se suočiti s kaznama, koje mogu uključivati i oduzimanje operativne licence odnosno sertifikata avionskog operatora (AOC), iako su takve ekstremne mjere malo vjerojatne.\nU saopštenju, Agencija je izjavila: “Ovaj opsežni materijal biće temeljno razmotren i očekuje se da će evaluacija biti dovršena u roku od mjesec dana”. Nakon pregleda finansijskog izvještaja kompanije za 2017, Agencija je utvrdila da je Adria ispunila jedan od uslova za proglašenje nesolventnosti.\n“Do kraja 2017. godine nesolventnost nije objavljena, zbog čega je Agencija donijela odluku kojom se nalaže kompaniji da reguliše svoje finanzije”, rekao je Rok Marolt, čelnik Agencije za civilno zrakoplovstvo.\nAdria je, međutim, nedavno napomenula kako su njene finansije u dobrom stanju.\nHolger Kowarsch, izvršni direktor Adria Airwaysa, ranije je izjavio da će finansijski gubitak u 2018. godini biti “značajan”, ali je dodao da će se kompanija restrukturirati i postaviti na “čvrste temelje”.\nPrema godišnjem izvještaju o poslovanju, prošle godine Adria Airways je zabilježila više od 5 miliona eura neto gubitka. Sada Adria Airways, koja zapošljava 400 osoba, samo kontroli avionskog prometa duguje više od milion eura, dok ostali povjerioci ne žele otkriti svoja potraživanja, navodi agencija STA.\n“Svi nadzori koje provodi Agencija za civilno vazduhoplovstvo određeni su službenim propisima, a agencija je dužna da sprovodi redovne procjene finansijskog stanja prevoznika u odnosu na ispunjavanje uslova za održavanje operativne licence.\nAdria Airways redovno obavještava Agenciju o svojim finansijskim rezultatima i Agencija redovno donosi rezolucije i nalaze koje slijedimo”, rečeno je iz avio-kompanije.\nDodali su da odluka Agencije da Adria Airways mora dostaviti dokaze kako je primila sredstva bilo kroz dokapitalizaciju ili na bilo koji drugi način do kraja 2018. godine nije izuzetne prirode i ne znači da je Adria Airways u lošijem stanju nego prije ili da joj prijeti prizemljenje flote “kako to neki mediji impliciraju”, jer je riječ o redovnim mjerama.\nstrane investicijeKonzumBankeenergijaBingoIzvozVlada FBiHMMFinvesticijeCijeneNaftaAgrokorSASEzapošljavanjeautomobiliturizam


Privreda 2020. zabeležila rast zaposlenost i profitabilnost\nTanjug 11. juna 2021. 14:53\nBEOGRAD – U uslovima kada je pandemija korona virusa značajno pojačala rizike poslovanja, privreda Srbije uspela je da zabeleži rast profitabilnosti i zaposlenosti, uz povećanje finansijskih kapaciteta, ali i obaveza i kumuliranih gubitaka, izjavila je Ružica Stamenković iz Agencije za privredne registre.\nOna je povodom objavljivanja publikacije „Godišnji izveštaj o poslovanju privrede u 2020. godini“ istakla da je ukupan dobitak privrednih društava iznosio 433,5 milijardi dinara, što je za 20,7 odsto više u odnosu na godinu dana ranije, a broj zaposlenih je povećan za 43.592 radnika.\nKako je saopštila APR, Stamenković je kao glavne nosioce pozitivnog rezultata navela sektore trgovine i prerađivačke industrije, sa dobitkom od 134,9 i 131 milijardu dinara.\n„Finansijski kapaciteti privrede su u prošloj godini uvećani, ali su porasli i ukupni gubici. Da bi prevazišla poteškoće u poslovanju, privreda se pojačano zaduživala, a problem sa očuvanjem likvidnosti, koji je i prethodnih godina bio prisutan, u protekloj godini je neznatno ublažen”, rekla je Stamenković.\nDodala je da je poslovna imovina privrednih društava, u vrednosti od 17.178,2 milijardi dinara, povećana za 7,3 odsto a kapital od 8.029,5 milijradi uvećan je za 4,7 odsto.\nViše od dve trećine tih kapaciteta skoncentrisano je u pet sektora a to su prerađivačka industrija, trgovina na veliko i malo, građevinarstvo, snabdevanje električnom energijom i gasom i saobraćaj i skladištenje.\nIzveštaj pokazuje da su intenzivnijim zaduživanjem ukupne obaveze privrednih društava porasle za 10,4 odsto i dostigle 10.758,8 milijardi dinara, dok je ukupan gubitak od 3.818,5 milijardi povećan za 8,5 odsto.\nNavodi se takođe da su dugoročne finansijske neravnoteže koje su opterećivale privredu proteklih godina, lane nešto ublažene i to zahvaljujući preduzetim ekonomskim merama u cilju podrške privredi u uslovima pandemije.\nTako je negativan neto obrtni kapital privrednih društava smanjen za 5,2 odsto i iznosio 407 milijardi dinara.\nLikvidnost je bila najviše ugrožena u sektorima saobraćaja i skladištenja i snabdevanja električnom energijom i gasom, dok je u sektoru trgovine na veliko i malo uspostavljena dugoročna finansijska ravnoteža.\nPublikacija je objavljena na sajtu Agencije za privredne registre, a kako se ističe u saopštenju navedeni rezultati odnose se na privredna društva, dok su slični trendovi i kod preduzetnika.


150. sjednica Vlade Zeničko-dobojskog kantona održana 14.04.2022.\nNalazite se:Vlada|Sjednice Vlade|Usvojeni akti|Sjednice Vlade u 2022. godini|150. sjednica Vlade Zeničko-dobojskog kantona održana 14.04.2022.\nVerifikacija Zapisnika sa 149. sjednice Vlade Zeničko-dobojskog kantona, održane dana 07.04.2022. godine;\nIzvještaj o radu Javne ustanove Penzionerski dom sa stacionarom Zeničko-dobojskog kantona za 2021. godinu, sa Prijedlogom Zaključka;\nIzvještaj o radu Javne ustanove Centar za djecu i odrasle osobe s posebnim potrebama Zeničko-dobojskog kantona za 2021. godinu, sa Prijedlogom Zaključka;\nInformacija o medicinskoj rehabilitaciji branilaca i članova njihovih porodica u 2021. godini, sa Prijedlogom zaključka;\nPrijedlog Zaključka o odobravanju sredstava Zec Hamilu, demobiliziranom braniocu iz Maglaja, u svrhu djelimičnog finansiranja troškova liječenja – implantacija ICD uređaja;\nPrijedlog Odluke o utvrđivanju konačne liste kandidata za Nadzorni odbor privrednog društva “Natron”d.d. Maglaj;\nPrijedlog Odluke o izmjenama i dopuni Odluke o načinu raspodjele i korištenju finansijskih sredstava prikupljenih po osnovu kontinuirane i jednokratne naknade od koncesija;\nInformacija Ministarstva zdravstva Zeničko-dobojskog kantona u vezi sa presudom Općinskog suda u Zenici po tužbi Željezara „Zenica“ d.o.o. Zenica „u stečaju“, sa Prijedlogom Zaključka;\nProgram utroška sredstava planiranih u Budžetu Zeničko-dobojskog kantona za 2022. godinu Ministarstva zdravstva - „Transferi drugim nivoima vlasti“, subanalitika LAX 007 „Tekući transfer za Kantonalni zavod za medicinu rada i sportsku medicinu“ i subanalitika LAX 011 „Tekući transfer za Kantonalni zavod za medicinu rada i sportsku medicinu - zdravstvena zaštita sportista“, sa Prijedlogom Zaključka;\nPrijedlog Odluke o odobravanju sredstava JU Kantonalna bolnica Zenica za nabavku medicinske opreme poizvođača „Medtronic“;\nPrijedlog Odluke o odobravanju sredstava JU Kantonalna bolnica Zenica za nabavku medicinske opreme proizvođača „Siemens“ – SPECT kamera;\nPrijedlog Odluke o odobravanju sredstava JU Kantonalna bolnica Zenica za nabavku medicinske opreme za nadogradnju aparata magnetne rezonance;\nPrijedlog Odluke o odobravanju sredstava JU Kantonalna bolnica Zenica za nabavku rezervnih dijelova za gama kameru za potrebe Odjela nuklearne medicine;\nPrijedlog Odluke o odobravanju sredstava JU Kantonalna bolnica Zenica za građevinske radove na rekonstrukciji prostora na Odjelu nuklearne medicine;\nPrijedlog Rješenja o razrješenju člana Upravnog odbora JU Institut za zdravlje i sigurnost hrane Zenica;\nPrijedlog Rješenja o imenovanju člana Upravnog odbora JU Institut za zdravlje i sigurnost hrane Zenica, na kraći period najviše tri mjeseca;\nPrijedlog Rješenja o izmjenama i dopunama Rješenja o imenovanju Radnog tijela - Komisije za praćenje realizacije Kantonalnog ekološkog akcionog plana zaštite okoliša Zeničko-dobojskog kantona za period 2017. - 2025. godina;\nPrijedlog Rješenja o izmjenama i dopunama Rješenja o imenovanju Radnog tijela - Komisije za praćenje realizacije Akcionog plana zaštite kvaliteta zraka za područje Zeničko-dobojskog kantona;\nPrijedlog Odluke o odobravanju sredstava za provođenje programskih aktivnosti Crvenog križa Zeničko-dobojskog kantona u 2022. godini;\nPrijedlog Zaključka o odobravanju sredstava Pivić Belminu, iz Zenice, kao pomoć socijalno intervenirajućeg karaktera za nastavak liječenje imenovanog;\nPrijedlog Zaključka o odobravanju sredstava Mešeljević Šeherzadi, iz Žepča, kao pomoć socijalno intervenirajućeg karaktera za nastavak liječenje kćerke imenovane;\nPrijedlog Zaključka o odobravanju sredstava Peratović Azri, iz Zenice, kao pomoć socijalno intervenirajućeg karaktera za sufinansiranje izgradnje invalidne rampe i pristupa stambenom objektu imenovane;\nPrijedlog Odluke o odobravanju sredstava sa transfera za zaštitu kulturno-historijskih spomenika u 2022. godini;\nPrijedlog Odluke o odobravanju sredstava sa transfera za omladinske projektne aktivnosti u 2022. godini;\nPrijedlog Odluke o uvećanju sredstava u Budžetu Zeničko-dobojskog kantona za 2022. godinu za budžetskog korisnika iz nadležnosti Ministarstva za obrazovanje, nauku, kulturu i sport – JU Medicinska škola Zenica, sredstva od strane advokatske kancelarije Damir Katica;\nPrijedlog Odluke o uvećanju sredstava u Budžetu Zeničko-dobojskog kantona za 2022. godinu za budžetskog korisnika iz nadležnosti Ministarstva za obrazovanje, nauku, kulturu i sport – JU Medicinska škola Zenica, sredstva od strane Prevoz putnika d.o.o. Zavidović;\nPrijedlog Rješenja o konačnom imenovanju člana Školskog odbora JU OŠ „Safvet-beg Bašagić“ Breza;\nPrijedlog Rješenja o konačnom imenovanju predsjednika Školskog odbora JU OŠ „Enver Čolaković“ Breza;\nPrijedlog Rješenja o razrješenju i konačnom imenovanju novog člana Školskog odbora JU OŠ „Enver Čolaković“ Breza;\nPrijedlog Rješenja o konačnom imenovanju člana Školskog odbora JU OŠ „Enver Čolaković“ Breza;\nPrijedlog Rješenja o konačnom imenovanju predsjednika Školskog odbora JU OŠ „1.mart“ Jelah, Tešanj;\nPrijedlog Rješenja o razrješenju člana Školskog odbora JU OŠ „Mula Mustafa Bašeskija“ Donje Moštre, Visoko;\nPrijedlog Rješenja o konačnom imenovanju predsjednika Školskog odbora JU OŠ „Mula Mustafa Bašeskija“ Donje Moštre, Visoko;\nPrijedlog Rješenja o konačnom imenovanju predsjednika Školskog odbora JU OŠ „Olovo“ Olovo;\nPrijedlog Rješenja o konačnom imenovanju člana Školskog odbora JU OŠ „Enver Čolaković“ Janjići, Zenica;\nPrijedlog Rješenja o konačnom imenovanju člana Školskog odbora JU OŠ „Alija Nametak“ Zenica;\nPrijedlog Rješenja o razrješenju i konačnom imenovanju novih članova Školskog odbora JU OŠ „Hamza Humo“ Babino, Zenica;\nPrijedlog Rješenja o konačnom imenovanju člana Školskog odbora JU Gimnazija „Muhsin Rizvić“ Kakanj;\nPrijedlog Rješenja o konačnom imenovanju člana Školskog odbora JU Mješovita srednja škola „Mehmedalija Mak Dizdar“ Breza;\nPrijedlog Rješenja o konačnom imenovanju člana Školskog odbora JU Gimnazije „Muhsin Rizvić“ Breza, Breza;\nPrijedlog Rješenja o konačnom imenovanju člana Školskog odbora JU Ekonomske škole Zenica, Zenica;\nPrijedlog Rješenja o konačnom imenovanju člana Školskog odbora JU Mješovite srednje industrijske škole Zenica, Zenica;\nPrijedlog Odluke o utvrđivanju visine reprezentacije i poklona za 2022. godinu;\nPravilnik o izmjeni Pravilnika o unutrašnjoj organizaciji i sistematizaciji radnih mjesta Ureda premijera Zeničko-dobojskog kantona, sa Prijedlogom Zaključka;\nPrijedlog Odluke o odobravanju sredstava na ime podrške za proljetnu sjetvu;\nInformacija o epidemiološkoj situaciji COVID-19 u Zeničko-dobojskom kantonu na dan 10.04.2022. godine, s prijedlogom Naredbi Kriznog štaba Ministarstva zdravstva, sa Prijedlogom Zaključka.\nViše iz kategorije: « 149. sjednica Vlade Zeničko-dobojskog kantona održana 07.04.2022.\t151. sjednica Vlade Zeničko-dobojskog kantona održana 21.04.2022. »


Dačić: Prevelika očekivanja od Srbije, EU jasno da kaže šta želi - European Western Balkans\nAleksandar Vučić i Ivica Dačić tokom plenarne sednice procesa "Brdo - Brioni"; Foto: Tanjug/Tanja Vilić\nKRANJ – Ministar spoljnih poslova Srbije Ivica Dačić smatra da je potrebno preispitati princip prema kojem se napredak u Poglavlju 35 postavlja Srbiji kao uslov za otvaranje novih poglavlja u procesu pristupanja EU.\nGovoreći na na sastanku šefova diplomatije u okviru samita “Brdo – Brioni”, Dačić je primetio da je pregovarački proces Srbija u odnosu na druge kandidate dodatno opterećen posrednim uvođenjem treće strane u pregovore, a što se ispoljava tako da se naš napredak u pregovorima o pristupanju EU uslovljava napretkom u dijalogu Beograda sa Prištinom.\n“Uz uvažavanje principijelnosti stava EU, a u svetlu dešavanja kojima smo svedoci poslednjih meseci, smatramo da je potrebno preispitati pristup da se napredak u Poglavlju 35 postavlja kao preduslov za otvaranje novih poglavlja – za tango je potrebno dvoje i Srbija, koja zdušno sprovodi reforme, ne sme biti talac nečije opstrukcije u jednom veoma osetljivom političkom procesu”, poručio je Dačić.\nStoga, dodao je, visoko bismo cenili balansiraniji odnos EU prema tom pitanju, koji bi, kako je rekao, doveo i do povećanja poverenja u EU u Srbiji.\nOn je zahvalio domaćinima – ministrima spoljnih poslova Slovenije i Hrvatske Karlu Erjavecu i Davoru Ivi Stieru na organizaciji skupa i temi “Podstrek za efikasniji proces proširenja EU”.\n“Time ste pokazali da vam je nedvosmisleno stalo do evropskog napretka regiona, kao i da ”Brdo-Brioni” jeste forum na kome ćemo iskreno razgovarati o temama od ključnog interesa za zapadni Balkan – a to su već godinama – proces evropske integracije i jačanje suštinske regionalne saradnje”, rekao je Dačić koji je u vršilac dužnosti premijera Srbije.\nČlanstvo u EU za Srbiju ostaje jedan od najviših spoljnopolitičkih prioriteta i mi činimo sve kako bi reforme koje, u skladu sa EU agendom, sprovodimo dale što bolje rezultate, poručio je Dačić, ali i naveo da činjenica da smo, uprkos svim naporima koje već godinama ulažemo, do sada otvorili samo osam, a privremeno zatvorili dva poglavlja, nije ohrabrujuća.\nKako je rekao ako se taj tempo zadrži, trebaće nam decenija samo za otvaranje svih pregovaračkih poglavlja.\n“I, koliko još da ih zatvorimo. Ili da sve države članice EU i Evropski parlament ratifikuju Ugovor o pristupanju. Naši građani sve više gube veru da će pristupni proces biti okončan, što je loše i za nas i za EU, koja gubi svoj kredibilitet” upozorio je.\nKako je rekao, ako se postavlja pitanje da li postoji potreba za novim obavezama i dodatnim angažovanjem, njegov odgovor da “ali na strani EU, koja mora jasno da kaže želi li nas“.\nOn je dodao da se moraju uložiti dodatni napori kako bi se ojačali demokratski procesi koji vode trajnoj stabilnosti i bezbednosti u regionu.\n“Time se garantuje i stabilnost i bezbednost Evrope i EU to dobro zna. Reći ću vrlo otvoreno, mi u Srbiji smo svesni realnosti, znamo da proces pristupanja EU nije samo tehnički, već pre svega politički, ali bez jasne, predvidive i vremenski omeđene evropske perspektive, kakvu su imale sadašnje članice EU, teško je očekivati da će region ostati stabilan i na evropskom kursu” dodao je.\nOn je dodao i da je Srbija spremna i opredeljena da sa EU sarađuje u oblastima koje su bitne za bezbednost same EU, ali i nas, migracije ili borba protiv terorizma.\n“Vi znate da smo, dajući pun doprinos upravljanju migratornim kretanjima zapadnobalkanskom rutom, aktivno sarađivali na iznalaženju rešenja za jedan od tih izazova i pokazali se kao kredibilan i odgovoran partner iako smo već skoro dve godine pod pritiskom – preko Srbije prešlo je više od 1,4 miliona migranata, a već mesecima njih oko 8000 boravi kod nas jer ne može dalje” dodao je.\n“Za nas je takav odnos neupitan, jer mi svoju budućnost vidimo u EU. Verujući da je tako vidi i EU, očekujemo da se naš napredak meri prema ostvarenim rezultatima, a naš doprinos rešavanju zajedničkih problema adekvatno vrednuje” poručio je.\n“Pristupni proces je izuzetno složen i dugotrajan, ali su dobrobiti za obe strane velike i ja stvarno ne vidim zbog čega bi EU oklevala da nas politički i finansijski pomogne da taj put ubrzamo” rekao je Dačić.\nOn je ocenio da je ekonomski razvoj svakog pojedinačno, ali i regiona u celini, preduslov za stabilnost regiona, ali i za proces pristupanja EU.\n“Smatram da bi jačanje ekonomske saradnje, na čemu već radimo, težeći tome da uspostavimo regionalni ekonomski prostor, a posebno povećanje evropskih investicija u region, bio “dobitni potez”, kako za nas sa Zapadnog Balkana tako i investitore iz EU” rekao je Dačić.\nKako je rekao izuzetno važnu ulogu ima i “Berlinski proces”“, posebno „Agenda povezivanja“ i jačanje saradnje u oblasti infrastrukture i energetike, kako bi se pospešila integracija i uklonile postojeće barijere.\nBrdo-BrioniEvropska unijaIvica DačićPregovoriSrbija


03.03.2019 u 15:43\nOrban nazvao kritičare iz EPP „korisnim budalama”\nBRISEL – Mađarski premijer Viktor Orban nazvao je članove Evropske narodne partije (EPP), koji traže isključenje njegove Fides partije iz EPP, „korisnim budalama” i dodao da njihovi pokušaji samo koriste interesima levice. „Ne razumeju to svi, ali u akademskoj literaturi Lenjin ih je nazivao 'korisnim idiotima'. Iako misle da vode intelektualnu borbu, oni zapravo služe interesima moći naših protivnika”, rekao je Orban nemačkom listu Velt am Zontag, prenosi briselski Politiko. On je ocenio da napad dolazi „sa leve strane”, sa ciljem da oslabi EPP. „Kada više ne budemo tu, na red će doći Italijani, a zatim Austrijanci. To se naziva taktika salame”, rekao je Orban, prenosi Tanjug. Orbanovi komentari usledili su nakon što je nekoliko stranaka koje pripadaju EPP u Evropskom\n22.02.2019 u 11:18\nBUDIMPEŠTA - Mađarski premijer Viktor Orban izjavio je danas da ljudi imaju pravo da znaju „šta Brisel namerava”, navodeći da je pitanje migracija „u igri na izborima za Evropski parlament”, zakazanim za maj ove godine. Kako prenosi agencija MTI, Orban je u intervjuu za mađarski državni radio rekao i da će njegova vlada nedavno započetom kampanjom putem bilborda „razotkriti planove briselske birokratije”. On je rekao da aktuelna „promigrantska” većina u Evropskom parlamentu nastoji da poveća migraciju, „što bi bilo jednako tome da Evropa bude oduzeta Evropljanima”. Agencija Blumberg navodi da je Orban branio propagandnu kampanju protiv predsednika Evropske komisije Žan-Kloda Junkera koji je predstavljen kako deluje u ime američkog milijardera mađarskog porekla Džordža\nOrban tvrdi da EU uvodi nezakonito glasanje\nMađarski premijer Viktor Orban iskoristiće svoj sukob sa institucijama EU u preklapanjima nadležnosti nacionalnog i evropskog zakonodavstva kako bi postigao što veći uspeh na izborima za Evropski parlament u maju. „Kapital” dugogodišnjeg sukobljavanja mađarski premijer sada koristi kao platformu da objedini nacionalne snage i u drugim državama, poput Italije i Poljske. Tako je Orban ocenio da inicijativa Evropskog parlamenta da se isplate iz budžetskih fondova EU uslove poštovanjem vladavine prava u zemljama članicama – neće „proći” jer je nezakonita. Orban tvrdi da neće sve nacionalne vlade članica EU podržati ovaj predlog. Evropski parlament je prošle nedelje odobrio zakon koji bi omogućio finansijske sankcije, uključujući suspenziju plaćanja iz budžeta EU, ukoliko evropske\n21.12.2018 u 21:40\n„Pas sa dva repa” vodi protest protiv Orbana\nBUDIMPEŠTA – Hiljade Mađara pridružilo se večeras maršu protiv premijera Viktora Orbana, koji je organizovala satirična politička partija „Pas sa dva repa” (MKKP). Protest je organizovan nakon usvajanja dva kontroverzna zakona, koje su kritičari nazvali „robovlasnički zakon”, a MKKP je, u svom duhu, organizovala protest kako bi „podržali vladinu politiku, Božić i padanje snega”, prenosi Tanjug. „Robovlasnički zakon” dozvoljava poslodavcima da godišnje od svojih zaposlenih traže i do 400 sati prekovremenog rada, dok drugi postavlja temelj za osnivanje sudova za koje kritičari kažu da bi mogli da budu podložni političkoj manipulaciji. Jedan od demonstranata je nosio transparent sa natpisom „srećan gazda, tmurna nedelja”. „Konačno možemo da radimo osam dana u nedelji. Više ne\n18.12.2018 u 19:00\nMađarska – inkubator nacionalizma\nDržava koja je nekada bila primer uspešne postkomunističke transformacije postala je model meke autokratije koja u obnovljenom jednopartijskom miljeu prkosi ustaljenim normama Evropske unije i liberalnim principima na kojima počivaju demokratska društva. Mađarska se nametnula kao pionir borbe protiv „dekadentne” EU, a premijer Viktor Orban danas je najpoznatiji evropski političar koji, upravljajući sistemom poznatim kao „neliberalna demokratija”, cementira konzervativni šovinistički nacionalizam. Opsednut apokaliptičnim vizijama rata sa islamom, Orban je, koristeći retoriku krajnje desnice, žestoko kritikovao Brisel za to što je dopustio da u Evropu uđe više od milion migranata koji „prete vrednostima hrišćanske civilizacije”. U odbrani od najezde muslimanskih „osvajača”, podizao je\n16.12.2018 u 18:27\nBudimpešta - U prestonici Mađarske, Budimpešti, okupile su se hiljade građana da protestuju protiv novog zakona o radu i, kako navode, rastuće autoritarne vladavine nacionalističkog lidera Viktora Orbana. Današnji protesti nose naziv „Srećan Božić gospodinu premijeru” i četvrti je po redu u poslednjih nedelju dana koji organizuju levičarske opozione partije, grupe studenata i građana koji se protive vladi Viktora Orbana, prenosi Rojters. Orbanova partija Fides u subotu je, reagujući na proteste u zemlji saopštila da je „sve očiglednije da su učesnici protesta kriminalci koje je organizovala mreža (Džordža) Soroša”. Početkom meseca, vlada Viktora Orbana je primorala privatnu školu Centralni Evropski Univerzitet da napusti Mađarsku, u okviru dugogodišnjeg sukoba Orbana sa američkim\n03.12.2018 u 23:24\nProtesti uoči posete Orbana Hrvatskoj\nZAGREB – Premijeri Mađarske, Albanije, Slovačke, Makedonije i Rumunije stigli su danas u Zagreb na samit čelnika Centralnoevropske inicijative (CEI), a pred svečanu večeru u hotelu „Esplanade”, uz hrvatske zvaničnike dočekali su ih i demonstranti koji su protestvovali protiv mađarskog premijera Viktora Orbana. Hina navodi da je od ukupno 18 država članica CEI, u Zagreb stiglo pet premijera - Peter Pelegrini iz Slovačke, Vjorika Dančila iz Rumunije, Zoran Zaev iz Makedonije, Edi Rama iz Albanije i Viktor Orban iz Mađarske. Ostale članice predstavljaju ambasadori ili drugi zvaničnici, prenosi Tanjug. Goste iz zemalja srednje i jugoistočne Evrope ugostili su na večeri u zagrebačkom hotelu hrvatski premijer Andrej Plenković, predsednica Kolinda Grabar-Kitarović, predsednik Sabora Gordan\n30.11.2018 u 13:09\nPRAG – Mađarska podržava Ukrajinu u sukobu s Rusijom, iako ukrajinska vlada zastupa antimađarske stavove, poručio je danas mađarski premijer Viktor Orban tokom posete Pragu. „Stav Mađarske je potpuno jasan. Mi smo proukrajinska vlada, tako da stajemo iza Ukrajine”, rekao je Orban u odgovoru na novinarsko pitanje, prenosi Rojters. Orban je napomenuo da u Mađarskoj postoji proukrajinska vlada, dok je vlada u Ukrajini antimađarski orijentisana, prenosi Tanjug. „Uprkos tome, mi nismo promenili stav i staćemo iza Ukrajine u ovom sukobu (s Rusijom)”, poručio je mađarski premijer. Kijev i Moskva međusobno se optužuju za incident koji se dogodio u nedelju u Kerčkom moreuzu, a u kojem su tri ukrajinska vojna broda zaplenjena, dok su članovi njihovih posada uhapšeni pod optužbom da su\n28.11.2018 u 20:22\nBUDIMPEŠTA - Mađarski premijer Viktor Orban sreo se sa američkim glumcem Čakom Norisom u Mađarskoj, kojem se predstavio kao „ulični borac” i požalio da ga liberali mrze više nego predsednika SAD Donalda Trampa. Na video snimku, koji je objavljen na Fejsbuk nalogu Orbana, vidi se kako je Orban govorio o svom skromnom odrastanju u malom selu, dok se sa Norisom vozio da posmatraju operaciju obuke za borbu protiv terorizma. „Znaš, ja sam u suštini ulični borac. Ne potičem iz elite. Dolazim iz malog sela, 40 kilometara odavde”, rekao je Orban američkom glumcu, poznatom po ulogama u filmovima o borilačkim veštinama. Mađarski premijer istakao je da je 90 odsto komentara o njemu negativno. „Liberali me mrze”, rekao je Orban. „Kao Trampa?”, upitao je Noris, Na to je Orban odgovorio


Auto osiguranje - Novi problemi za Folksvagen - hakeri napadaju 100 miliona automobila\nNovi problemi za Folksvagen - hakeri napadaju 100 miliona automobila\nIako u Folksvagenu ne žele da prihvate krivicu, grupa stručnjaka sa Univerziteta u Birmingemu tvrdi da su pronašli grešku kod ključeva za daljinsko otključavanje na VW modelima proizvedenim od 1995. godine, pa sve do danas! Nemački bredn je, ipak, objavio da je „upoznat sa problemom“ ali da su njihovi modeli dobro zaštićeni i da ispunjavaju sve bezbednosne standarde.\nNaučnici su uz pomoć jednostavnog uređaja „domaće radinosti“, za čije su delove potrošili oko 40 evra, uspeli da iskopiraju šifrirani kod i da naprave kopiju ključa sa kojim su bez problema otključali bravu na automobilu. Problem je nastao jer VW grupa u svoje ključeve, u poslednih 20 godina, ugrađuje samo četiri različite šifre koji su mačiji kašalj za moderne lopove-hakere.\nStručnjaci smatraju da Folskvagen, zajedno i sa drugim proizvođačima, nije ozbiljno shvatio razvoj tehnologije koja lopovima omogućava da šrafcigere i pajsere zamene lap-topovima. Procena je da bezbednosna greška pogađa više od 100 miliona automobila Folksvagen grupe, a najsvežija „žrtva“ naučinika iz Birmingema je „audi Q3“ kupljen na početku 2016. godine.\nOni, međutim, kažu da su automobili bazirani na novoj MQB platformi zaštićeni od hakovanja, što znači da su modeli poput „golfa“, „pasata“, „tiguana“, „audija Q2“, „audija TT“, „audija A3“, „seat ateke“, „škode oktavije“ i „škode superb“ sigurni. Pored Folksvagen grupe, ozbiljne probleme imaju i Nisan, Micubiši, Ševrolet, FCA i Ford.\n+2 # VW 23-08-2016 11:35\nNeko je resio da unisti folciku nacisto


Proizveden 500.000-ti Fiat 500L - AUTO INFO\nProizveden 500.000-ti Fiat 500L\nSa proizvodne trake fabrike u Kragujevcu u Srbiji nedavno je sišao petstohiljaditi primerak modela FIAT 500L. Jubilarni automobil je FIAT 500L Cross sa Multijet motorom zapremine 1,6 litara i 120 konjskih snaga, u bi-kolore sicilijansko narandžastoj boji sa sjajnim crnim krovom. Novi rekord potvrđuje uspeh koji ovaj model beleži od svog predstavljanja na tržištu 2012. godine. Ovaj model ne samo da je najprodavaniji kod nas, već je u samom vrhu svoje kategorije u Evropi u poslednjih pet godina, a neprikosnoveni je lider na tržištima Italije i Španije. Posmatrajući 2017. godinu u celini, FIAT 500L dostigao je udeo na tržištu od oko 22 odsto u Evropi i više od 52 odsto u Italiji. Naglašavajući krosover prirodu ovog modela, automobili Cross i City Cross predstavljeni su prošle godine i doprineli su ovim odličnim rezultatima.\nRezultati prodaje u prvom mesecu 2018. godine čine se jednako pozitivnim. U Evropi je zabeležen porast od pet odsto u odnosu na isti period prošle godine, dok je u Italiji tržišni udeo u ovoj kategoriji iznosio preko 50 odsto.\nNije slučajno da je novi rekord zabeležen u kragujevačkoj fabrici, koja je u potpunosti renovirana baš za potrebe proizvodnje modela Fiat 500L. Fabrika je otvorena u aprilu 2012. godine, nakon tri godine intenzivnih radova i milijardu evra investicija za nadogradnju infrastrukture, renoviranje objekata i proizvodnih kapaciteta, instalaciju najmodernije opreme i sistema za proizvodnju vozila. Danas, fabrika u Kragujevcu predstavlja jedan od najsavremenijih proizvodnih pogona u okviru FCA Grupacije širom sveta.


Vozač Formule 1 Luis Hamilton proglašen je za viteza - Otkup automobila\nOtkup automobila » Blog » Vozač Formule 1 Luis Hamilton proglašen je za viteza\nSedmostruki šampion takmičenja Formula 1 proglašen je vitezom od strane britanskog princa Čarlsa, samo nekoliko dana nakon što je izgubio u poslednjoj odlučujućoj trci za prvo mesto u sezoni 2021.\nOva događaj je na neki način zasenio veliki uspeh direktnog rivala Luisa Hamiltona, nemačkog vozača Maksa Verštapena, što je možda i bio cilj britanaca, s obzirom na kontraverzan finiš, zbog koga su se iz tima Mercedes prvobitno žalili.\nDa li je odlikovanje imalo veze sa porazom u poslednjoj trci sezone?\nSamo nekoliko dana nakon velike trke na Abu Dhabi Grand Prix-u, gde je Luis Hamilton neočekivano izgubio od strane Maksa Verštapena, britanac je doživeo veliku čast primivši titulu uz svoje ime i to direktno od strane princa.\nDeluje kao da je ovo na neki način utešna nagrada za jednog od najboljih vozača Formule 1 ikada, ali je svakako ogromna čast i nešto što je zaista u stilu britanaca.\nHamilton nije prvi šampion Formule 1 koji je imao tu čast da bude odlikovan od strane kraljevske porodice. Džek Bragham odlikovan je titulom viteza još 1978. godine, skoro deceniju nakon svoje poslednje titule na šampionatu.\nJoš jedan od bivših vozača odlikovan je kao vitez tek 2001. godine, a u pitanju je Džeki Stjuart, dosta vremena nakon završetka karijere.\nDakle, Hamilton nije prvi odlikovani vozač, ali jeste prvi među aktivnim takmičarima, što celokupnu situaciju čini još značajnijom.\nU svakom slučaju, ništa ne može umanjiti doprinos koji je Luis ostvario tokom niza godina takmičenja.\nTrke Formule 1 su na našem prostoru veoma popularne i veliki broj ljudi je ispratilo poprlično zanimljivu proteklu sezonu. Ljubitelji automobila su takođe dobro upoznati sa kvalitetom savremenih vozila, ali takođe i sa mogućnostima onih iz srednje klase na koje je većina silom prilika navikla.\nProdaja polovnih automobila odličan je način da zaradite\nUkoliko imate za prodaju bilo kakvo vozilo, bez obzira na stanje, kilometražu godište, model i ostalo, kontaktirajte nas i napravićemo najbolju moguću ponudu za otkup.\nVršimo besplatnu procenu vozila veoma brzo, efikasno i precizno.\nOtkup automobila je naša uža specijalnost i ovu uslugu obavljamo dugi niz godina veoma uspešno.


Мило удомио све своjе\nMilo udomio sve svoje\nČak jedanaest javnih funkcionera skrasilo se pod krov privatnog univerziteta Donja Gorica u Podgorici, čiji je jedan od osnivača i suvlasnika premijer Milo Đukanović!\nSabrao je on ministre, ambasadore, savetnike i članove menadžmenta državnih preduzeća, među kojima ima i onih koji su profesorsko „zvanje i znanje“ stekli tek kad su se omrsili u visokoj politici. Spisak predavača predvodi šef crnogorske diplomatije Igor Lukšić, koji nema zvanje univerzitetskog profesora, jer nije doktor nauka, a ni magistar da bi bio asistent na bilo kom univerzitetu. Tu su još, sa istim statusom, ministar ekonomije Vladimir Kavarić i Zoran Jocović, ambasador Crne Gore u Moskvi, koji je angažovan na predmetima Međunarodno pregovaranje i Diplomatska komunikacija. Za razliku od njih Petar Ivanović, ministar poljoprivrede, univerzitetski je profesor Ekonomskog fakulteta. Zanimljivo je da se funkcioneri nisu odrekli naknada, pa im se prihodi iz Vlade uvećavaju mesečno između 100 i 200 evra po semestru.\n– Neshvatljivo je da neko ko nema magistarsko i zvanje doktora nauka bude predavač na univerzitetu kao što je sada slučaj – kaže prof. dr Srđan Vukadinovića, sa državnog univerziteta. – Koliko je meni poznato, samo je ministar Ivanović pre ulaska u politiku bio univerzitetski profesor, dok ostala gospoda to nisu.\nNa spisku predavača nalazi se i glavni veterinarski inspektor Biljana Blečić, koja je angažovana na Fakultetu za prehrambenu tehnologiju, bezbednost hrane i ekologiju Univerziteta Donja Gorica. Ona u izveštaju o imovini nije navela kolika joj je zarada. Tu je i Gordana Radojević, koju je Vlada Crne Gore 2008. imenovala za direktora Monstata. Ona je i član Komisije za evropske integracije Vlade Crne Gore i rukovodilac podgurupe pregovaračkog poglavlja 18 – statistika, a uključena je i u Savet statističkog sistema. Radojevićeva je u poslednjem izveštaju o imovini navela da na pomenutom univerzitetu godišnje zaradi 650 evra.\nRektor UDG prof. dr Veselin Vukotić, pored poslova na svojim fakultetima, radi i za Vladu Crne Gore, kao član Odbora direktora državnog preduzeća „13. jul – Plantaže“. Njegov mesečni prihod iznosi oko 3.000 evra, od čega na UDG 2.500 evra, plate plus 900 evra honorara. Njegova kćerka Milica Vukotić ima posao u državnoj instituciji, i to kao član Saveta Agencije za elektronske komunikacije i poštansku delatnost, a pored toga je i u Upravnom odboru ŽRK „Budućnost“. Njoj je plata na UDG-u oko 1.200 evra, a dodatnih 700 ima u agenciji.\nNa Đukanovićevom univerzitetu radi i Mehmedin Tahirović, koji je od 2007. godine angažovan u Ministarstvu odbrane na dužnostima samostalnog savetnika za Partnerstvo za mir, šefa odseka za NATO, šefa odseka za kontrolu naoružanja, samostalnog savetnika za procene regionalne i globalne bezbednosti, a trenutno obavlja dužnost načelnika Službe za odnose sa javnošću i protokol. Na sajtu Komisije za sprečavanje sukoba interesa nema podataka o njegovoj imovini. U ovoj instituciji uključen je i Ivan Mašulović, službenik Ministarstva odbrane. Direktor Sektora za razvoj u kompaniji „13. jul – Plantaže“ Vesna Maraš takođe je angažovana na ovom univerzitetu…\nNa Univerzitetu Donja Gorica radi i prof. dr Novak Kilibarda, kome ne smetaju pozamašne godine (primakao se devetoj deceniji), nekadašnji lider Narodne stranke. On je devedesetih godina žustro zagovarao srpstvo u Crnoj Gori, da bi potom okrenuo ćurak i danas sledio potpuno suprotnu politiku, koju personifikuje lider DPS Milo Đukanović.\n– Svuda u svetu je neshvatljivo da se privatni univerziteti finansiraju delom iz državnog budžeta, osim u Crnoj Gori. Problem je što se prilikom konkurisanja za studentski dom u istu ravan stavljaju studenti državnog i privatnih univerziteta. Toga nema nigde i vreme je da država reaguje na ove anomalije – kaže profesor Vukadinović.


Evropska unija će obezbediti između 6.500 i 7.000 vojnika za Misiju Ujedinjenih nacija u Libanu\n26 avgust, 2006\n5.000 pripadnika mirovnih snaga činiće italijanski i francuski vojnici. Kofi Anan je posle sastanka rekao da će u prvih šest meseci trupe UNIFIL-a predvoditi Francuska, a da potom komandu treba da preuzme italijanski general.\n"Mi ćemo slanje vojnika odraditi u tri faze. Prva faza, koju odah želimo da počnemo, je da pošaljeno 3.000-4.000 ljudi veoma brzo, u narednih nekoliko dana ili nedelja. Potom ćemo sprovesti drugu i treću fazu kako bismo završili svoje učešće."\nAnan je naveo i da rezolucija Ujedinjenih nacija ne predviđa učešće snaga UN u obezbeđenju granica i objasnio da bi to moglo da se dogodi samo ako Vlada Libana uputi takav zahtev, što ona do sada nije učinila.\n”Rezolucija predviđa potpuno razoružanje, što ja mislim da je generalno prihvatljivo. Ipak, razoružavanje Hezbolaha ne može biti sprovedeno na silu, mora postojati politički sporazum među Libancima”.\nVlasti Libana pozdravile su odluku Evropske unije da uzmu aktivnije učešće u mirovnim snagama Ujedinjenih nacija u Libanu.